open-index/open-wikipedia-markdown huggingface dataset:
ഷ്രോഡിങ്ങറുടെ പൂച്ച

ഓസ്ട്രിയൻ ഭൗതികശാസ്ത്രജ്ഞനായ  ഇർവിൻ ഷ്രോഡിങ്ങർ 1935 ൽ രൂപം കൊടുത്ത ഒരു ചിന്താപരീക്ഷണമാണ് **ഷ്രോഡിങ്ങറുടെ പൂച്ച** എന്ന പേരിൽ അറിയപ്പെടുന്നത്**.** ഇതിനെ ഒരു വിരോധാഭാസമായും കണക്കാക്കാറുണ്ട്. സൂക്ഷ്മകണങ്ങൾക്ക് ബാധകമായ ക്വാണ്ടം മെക്കാനിക്സിന്റെ ചില വ്യാഖ്യാനങ്ങൾ ദൈനംദിന വസ്തുക്കളിൽ പ്രയോഗിച്ചതിന്റെ ഫലമാണ് ഈ വിരോധാഭാസം. ഈ പരീക്ഷണം ഒരേസമയം ജീവനുള്ളതും ചത്തതുമായ ഒരു സാങ്കൽപ്പിക പൂച്ചയെ അവതരിപ്പിക്കുന്നു.
കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Schrodingers_cat.svg|ലഘുചിത്രം|ഷ്രോഡിങ്ങറുടെ പൂച്ച:
ഒരു അടച്ച പെട്ടിയിൽ ഒരു പൂച്ചയോടൊപ്പം വിഷവാതകം നിറച്ച ഒരു ഫ്ലാസ്ക്, ഒരു റേഡിയോ ആക്ടീവ് സ്രോതസ്സ് എന്നിവ ക്രമീകരിക്കുന്നു. റേഡിയോ ആക്ടീവ് സ്രോതസിൽ നിന്ന് വികിരണം പുറത്തു വരികയാണെങ്കിൽ പെട്ടിയിലെ ഒരു ഡിറ്റക്ടർ അത് കണ്ടെത്തുകയും അപ്പോൾ തന്നെ അതുമായി ബന്ധിപ്പിച്ചിട്ടുള്ള ഫ്ലാസ്ക് പൊട്ടി വിഷവാതകം പുറത്തുവന്ന് പൂച്ച ചാവുന്ന രീതിയിലാണ് ഇത് ക്രമീകരിച്ചിട്ടുള്ളത്. റേഡിയോ ആക്ടീവായ കണത്തിൽ നിന്ന് എപ്പോൾ വികിരണം സംഭവിക്കുമെന്ന് പ്രവചിക്കാനുമാവില്ല. ക്വാണ്ടം മെക്കാനിക്സിന്റെ നിലവിൽ ഏറ്റവും അംഗീകരിക്കപ്പെട്ട കോപ്പൻഹേഗൻ വ്യാഖ്യാനം സൂചിപ്പിക്കുന്നത് പെട്ടി അടച്ചുകഴിഞ്ഞാൽ അതിലെ പൂച്ച ഒരേസമയം ജീവനോടെയും കൊല്ലപ്പെട്ടും ഇരിക്കും എന്നാണ്. പക്ഷെ, ഒരാൾ പെട്ടി തുറന്ന് നോക്കിയാൽ ഏതെങ്കിലും ഒരാവസ്ഥയിലെ പൂച്ചയെ മാത്രമേ കാണാനാവൂ. അതായത് ജീവനോടെയോ ചത്തതായോ.

കോപ്പൻഹേഗൻ വ്യാഖ്യാനമനുസരിച്ചു  ഒരു ക്വാണ്ടം വ്യവസ്ഥ ബാഹ്യലോകവുമായി ആശയവിനിമയം നടത്തുന്നതു വരെയോ അല്ലെങ്കിൽ ആ വ്യവസ്ഥയെ പുറത്തുനിന്നു നിരീക്ഷിക്കുന്നതു വരെയോ അത്  നിരവധി അവസ്ഥകളുടെ ഒരു സൂപ്പർപൊസിഷനിലാണ് നിലനിൽക്കുക. എന്നാൽ ബാഹ്യലോകവുമായി സമ്പർക്കം നടന്നു കഴിഞ്ഞാൽ അത് സൂപ്പർപൊസിഷൻ വെടിഞ്ഞു സാധ്യമായ ഒരൊറ്റ അവസ്ഥ കൈവരിക്കുന്നു. എപ്പോൾ, എങ്ങനെയാണ് കൃത്യമായി ക്വാണ്ടം സൂപ്പർപൊസിഷൻ അവസാനിക്കുകയും യാഥാർത്ഥ്യം ഒരു സാധ്യതയിലേക്ക് മാത്രം ചുരുങ്ങുകയും ചെയ്യുന്നതെന്നത് നിർണായകമായ ചോദ്യമാണ്.

തത്ത്വത്തിൽ, സൂപ്പർപൊസിഷനിലുള്ള ഒരു ക്വാണ്ടം കണത്തെ (പെട്ടിയിലെ റേഡിയോ ആക്റ്റീവ് കണം) ആശ്രയിച്ച് വലിയ തോതിലുള്ള ഒരു സിസ്റ്റത്തിൽ എങ്ങനെ സൂപ്പർപൊസിഷൻ സൃഷ്ടിക്കാമെന്ന് ഈ പരീക്ഷണത്തിലൂടെ ഷ്രോഡിങ്ങർ വിവരിച്ചു.

## അവലംബം

## ബാഹ്യ ലിങ്കുകൾ

* A spoken word version of this article (created from a revision of the article dated 2013-08-12).
* *[http://www.informationphilosopher.com/solutions/experiments/schrodingerscat/ Schrödinger's Cat]* from the Information Philosopher.
* Schrödinger's Cat - Sixty Symbols - a video published by  the University of Nottingham.
* Schrödinger's Cat - a podcast produced by Sift.
വർഗ്ഗം:ക്വാണ്ടം ഭൗതികം
വർഗ്ഗം:ക്വാണ്ടം ബലതന്ത്രം
വർഗ്ഗം:ഭൗതികശാസ്ത്രം
‌‌__സൂചിക__
മുന്നൂര്

കോഴിക്കോട് നഗരത്തിൽ നിന്നും 28 കി.മി അകലെ സ്ഥിതി ചെയ്യുന്ന ചാത്തമംഗലം പഞ്ചായത്തിൽ ഉൾപ്പെടുന്ന പ്രദേശമാണ് മുന്നൂർ . ഇരുവഴിഞ്ഞി പുഴ മുന്നൂറ് പാഴുർ പ്രദേശത്തിലൂടെ ഒഴുകുന്നു.

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
തലനാട്

കോട്ടയം ജില്ലയിലെ ഒരു ഗ്രാമമാണ് **തലനാട്**. കോട്ടയം ജില്ലയുടെ കിഴക്കായി വാഗമൺ, മൂന്നിലവ്, തീക്കോയി എന്നീ പ്രദേശങ്ങൾക്കിടയിലായി സ്ഥിതിചെയ്യുന്നു. 

## ഭൂമിശാസ്ത്രം
ഇത് മിഡ്‌ലാന്റ് ഗ്രാമപ്രദേശങ്ങളുടെയും മലനാട് മലയോര മേഖലയുടെയും സവിശേഷതകളുടെ മിശ്രിതമാണ്. കുന്നുകളും താഴ്‌വരകളും നിറഞ്ഞ ഈ പ്രദേശത്ത് മീനച്ചിൽ നദി ഒഴുകുന്നു.

## ജനങ്ങൾ
85 മുതൽ 90 വർഷം മുമ്പാണ് തലനാടിലെ വലിയ തോതിലുള്ള വാസസ്ഥലം ആരംഭിച്ചത്. ഇവിടെ ഭൂരിഭാഗം ആളുകളും കൃഷിക്കാരാണ്. റബ്ബർ, ഇഞ്ചി, ഏലം, ഗ്രാമ്പൂ, ജാതിക്ക, മഞ്ഞൾ, കുരുമുളക്, കശുവണ്ടി, മറ്റ് സുഗന്ധവ്യഞ്ജനങ്ങൾ എന്നിവ കൃഷി ചെയ്യുന്നു. പരമ്പരാഗത ഗാർഹിക ആവശ്യങ്ങൾക്കായി ഉപയോഗിക്കുന്ന ധാരാളം ഔഷധസസ്യങ്ങളും ഇവിടെ വളരുന്നു. ഭൂരിഭാഗം ആളുകളും ക്രിസ്ത്യാനികളും മുസ്ലീങ്ങളും ഹിന്ദുക്കളുമാണ്. ഈ ഗ്രാമത്തിലെ സാക്ഷരതാ നിരക്ക് 90% ന് മുകളിലാണ്. തൊഴിലില്ലായ്മ വളരെ കുറവാണ്.

## കാലാവസ്ഥ
കനത്ത മഴക്കാലവും മിതമായ വേനൽക്കാലവുമാണ് തലനാട് കാലാവസ്ഥ. വേനൽ മഴ വളരെ അപൂർവമല്ല.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കൊളാറ്ററൽ ബ്യൂട്ടി

ഡേവിഡ് ഫ്രാങ്കൽ സംവിധാനം ചെയ്ത് അലൻ ലോബ് എഴുതിയ 2016-ലെ അമേരിക്കൻ ചലച്ചിത്രമാണ് ***കൊളാറ്ററൽ ബ്യൂട്ടി*** . വിൽ സ്മിത്ത്, എഡ്വേർഡ് നോർട്ടൺ, കെയ്റ നൈറ്റ്ലി, മൈക്കൽ പെന, നൊമിഎ ഹാരിസ്, ജേക്കബ് ലതിമൊരെ, കേറ്റ് വിംസ്ലെത്, ഒപ്പം ഹെലൻ മിര്രെന് എന്നിവരാണ് ചിത്രത്തിൽ അഭിനയിക്കുന്നത്. സമയം, മരണം, സ്നേഹം എന്നിവയ്ക്ക് കത്തുകൾ എഴുതി മകളുടെ മരണത്തെ നേരിടുന്ന ഒരാളുടെ കഥ ചിത്രം പറയുന്നു. 

## ഇതിവൃത്തം
ഒരു ദുരന്തത്തിനുശേഷം ജീവിതത്തിൽ നിന്ന് പിന്മാറുന്ന ഹോവാർഡ് (വിൽ സ്മിത്ത്) ഇൻലെറ്റ് പ്രണയം, സമയം, മരണം എന്നിവയ്ക്ക് കത്തെഴുതി പ്രപഞ്ചത്തെ ചോദ്യം ചെയ്യുന്നു. അപ്രതീക്ഷിത ഉത്തരങ്ങൾ സ്വീകരിക്കുന്ന അദ്ദേഹം, ഇവ എങ്ങനെ പരസ്പരം ബന്ധിപ്പിക്കുന്നുവെന്നും നഷ്ടം പോലും അർത്ഥത്തിന്റെയും സൗന്ദര്യത്തിന്റെയും നിമിഷങ്ങൾ എങ്ങനെ വെളിപ്പെടുത്തുമെന്നും കാണാൻ തുടങ്ങുന്നു.

## അഭിനേതാക്കൾ

* വിൽ സ്മിത്ത് - ഹോവാർഡ് ഇൻലെറ്റ്
* Edward Norton as Whit Yardsham
* Keira Knightley as Amy / "Love"
* Michael Peña as Simon Scott
* Naomie Harris as Madeleine Inlet
* Jacob Latimore as Raffi / "Time"
* Kate Winslet as Claire Wilson
* Helen Mirren as Brigitte / "Death"
* Ann Dowd as Sally Price
* Mary Beth Peil as Whit's Mother

## നിർമാണം

## പ്രകാശനം
*കൊളാറ്ററൽ ബ്യൂട്ടി*  2016 ഡിസംബർ 16-ന് വാർണർ ബ്രദേഴ്സ് പുറത്തിറക്കി.  

## അവലംബം

## പുറത്തേക്കുള്ള കണ്ണികൾ

*
* 
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
വർഗ്ഗം:അമേരിക്കൻ ഫാന്റസി ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ
ദി ബ്രൈഡ് ഓഫ് അബിഡോസ് (ഡെലാക്രോയിക്സ്)

യൂജിൻ ഡെലാക്രോയിക്സ് വരച്ച രണ്ട് ചിത്രങ്ങളുടെ തലക്കെട്ടാണ് **ദി ബ്രൈഡ് ഓഫ് അബിഡോസ്** (ഫ്രഞ്ച് - ലാ ഫിയാൻസി ഡി അബിഡോസ്) അല്ലെങ്കിൽ സെലിം ആന്റ് സുലൈക. ഒന്ന് മ്യൂസിയം ഓഫ് ഫൈൻ ആർട്സ് ഓഫ് ലയോൺ (1849 ന് മുമ്പ്), മറ്റൊന്ന് ലൂവ്രെയിലും (1843–1849) സംരക്ഷിച്ചിരിക്കുന്നു.

ലിയാൻഡറിനെ അനുകരിച്ച് അബിഡോസും സെസ്റ്റോസും ഇടയിലുള്ള ഹെല്ലസ്പോണ്ട് നീന്തിയ ശേഷം എഴുതിയ ബൈറോൺ പ്രഭുവിന്റെ ദി ബ്രൈഡ് ഓഫ് അബിഡോസ് എന്ന ഒരേ പേരിലുള്ള കവിതയിലെ സെലിം, സുലൈക എന്നീ കഥാപാത്രങ്ങളെ രണ്ട് ചിത്രങ്ങളും കാണിക്കുന്നു.
## ഉറവിടങ്ങൾ
*Lyon work 
*Louvre work

വർഗ്ഗം:സ്ത്രീകളുടെ ചിത്രങ്ങൾ
മുണ്ടേരി മൊട്ട

കണ്ണൂർ ജില്ലയിലെ മുണ്ടേരി ഗ്രാമപ്പഞ്ചായത്തിൽ ഉൾപ്പെടുന്ന ഒരു പ്രദേശം. മുണ്ടേരി പഞ്ചായത്തിലെ ഒരു പ്രധാന വാണിജ്യ കേന്ദ്രമാണു ഇവിടം. ഇതിനു സമീപത്താണു മുണ്ടേരിക്കടവ് പക്ഷി സങ്കേതം.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
തലനാട് ഗ്രാമ്പൂ

ലഘുചിത്രം
മീനച്ചിൽ താലൂക്കിലെ തലനാട് ഗ്രാമപ്പഞ്ചായത്ത് മേഖലയിൽ കൃഷിചെയ്യുന്ന ഒരിനം ഗ്രാമ്പൂ അഥവാ കരയാമ്പൂവാണ് **തലനാട് ഗ്രാമ്പൂ**. സമുദ്രനിരപ്പിൽനിന്നും 3000 അടി ഉയരത്തിൽ ഗ്രാമ്പൂ കൃഷിക്ക് അനുയോജ്യമായ കാലാവസ്ഥയാണ്. ഇതിന് ഉണങ്ങിയാൽ ഇരുണ്ട സ്വർണ്ണവർണ്ണവും എണ്ണസമ്പുഷ്ടവുമാണ്. തലനാട് ഇനം ഗ്രാമ്പൂ ചെടികൾ തലനാട് പഞ്ചായത്തിലെ 130 ഹെക്ടർ സ്ഥലത്തായി കൃഷിചെയ്യുന്നുണ്ട്.  

ഈ പ്രത്യേകതകൾ ഇവിടത്തെ ഗ്രാമ്പൂവിന്റെ സുഗന്ധം, രുചി, നിറം, ഔഷധഗുണം എന്നിവ വർധിപ്പിക്കുന്നു. ഡിസംബർ-ജനുവരിയാണ് വിളവെടുപ്പ്. ഈരാറ്റുപേട്ട ബ്ലോക്കിലെ തലനാട്, തീക്കോയി, മേലുകാവ്, പൂഞ്ഞാർ, പൂഞ്ഞാർ തെക്കേക്കര, തലപ്പലം, തിടനാട്, മൂന്നിലവ് എന്നീ പഞ്ചായത്തുകളിലും ഈരാറ്റുപേട്ട മുനിസിപ്പാലിറ്റിയിലും തലനാടൻ ഗ്രാമ്പൂ കൃഷി ചെയ്യുന്നു.

## ഭൗമസൂചിക പദവി
2025 ൽ ഭൗമസൂചിക പദവി ലഭിച്ചു. സവിശേഷ വിളകൾക്ക് കേന്ദ്ര സർക്കാർ നൽകുന്ന ഈ പദവി, കേരള കാർഷിക സർവകലാശാല ബൗദ്ധിക സ്വത്തവകാശ സെന്റർ, കൃഷിവകുപ്പ്, തലനാടൻ ക്ലോവ് ഗ്രോവേഴ്സ് ആൻഡ് പ്രോസസ്സിങ് ഇൻഡസ്ട്രിയൽ കോ ഓപ്പറേറ്റീവ് സൊസൈറ്റി, ഈരാറ്റുപേട്ട ബ്ലോക്ക് പഞ്ചായത്ത്,
തലനാട് ഗ്രാമപ്പഞ്ചായത്ത് എന്നിവയുടെ കൂട്ടായശ്രമഫലമായാണ് ലഭിച്ചത്.
## തലനാടൻ ക്ലോവ് ഗ്രോവേഴ്സ് ആൻഡ് പ്രോസസ്സിങ് ഇൻഡസ്ട്രിയൽ കോഓപ്പറേറ്റീവ് സൊസൈറ്റി
തലനാടൻ ക്ലോവ് ഗ്രോവേഴ്സ് ആൻഡ് പ്രോസസ്സിങ് ഇൻഡസ്ട്രിയൽ കോഓപ്പറേറ്റീവ് സൊസൈറ്റി 'തലനാടൻ ഗ്രാമ്പൂ' എന്ന ബ്രാൻഡിൽ ഇത് വിപണിയിൽ എത്തിക്കുന്നുണ്ട്.
## അവലംബം

വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
വിനോദ് വൈശാഖി

കേരളത്തിൽ നിന്നുള്ള ഒരു കവിയും, അദ്ധ്യാപകനുമാണ് **വിനോദ് വൈശാഖി**. മലയാളം മിഷൻ റജിസ്ട്രാർ, കലാസാഹിത്യ സംഘം മുൻ സംസ്ഥാന സെക്രട്ടറി, വൈലോപ്പിള്ളി സംസ്കൃതി ഭവൻ വൈസ് ചെയർമാൻ എന്നീ നിലകളിലും പ്രവർത്തിച്ചിട്ടുണ്ട്.
## ജീവിത രേഖ
ഭാഷാ പണ്ഡിതനായ കെ കൃഷ്ണ പിള്ളയുടെയും അദ്ധ്യാപിക ടി സരസമ്മയുടെയും മകനായി തിരുവനന്തപുരം ജില്ലയിൽ കരുംകുളം പഞ്ചായത്തിലെ പുതിയതുറയിൽ ജനനം.മലയാളത്തിൽ ബിരുദാനന്ദര ബിരുദവും ബി എഡും സെറ്റും  നേടിയ ശേഷം ഒറ്റശേഖരമംഗലം ജനാർദനപുരം ഹയർ സെക്കണ്ടറി സ്കൂളിൽ മലയാളം അദ്ധ്യാപകനായി. കവി, പ്രഭാഷകൻ എന്നീ നിലകളിൽ അറിയപ്പെടുന്ന അദ്ദേഹം കേരള സർക്കാരിന്റെ സാംസ്കാരിക സ്ഥാപനമായ വൈലോപ്പിള്ളി സംസ്കൃതിഭവൻ വൈസ് ചെയർമാനായും കേരളസർവകലശാല സെനറ്റ് അംഗമായും പുരോഗമന കലാസാഹിത്യ സംഘം സംസ്ഥാന സെക്രട്ടറിയായും 2010 മുതൽ 2019 വരെതിരുവനന്തപുരം ജില്ലാസെക്രട്ടറിയാകും പ്രവർത്തിച്ചു  കോവളം കവികൾ സ്മാരകം ജനറൽ കൺവീനർ, മഹാകവി പി ഫൗണ്ടേഷൻ വൈസ്ചെയർമാൻ, പുരോഗമന കലാ സാഹിത്യ സംഘം സംസ്ഥാനസെക്രട്ടറി കരുംകുളം ഗ്രാമപഞ്ചായത്ത് അംഗം എന്നീ പദവികളും വഹിച്ചിട്ടുണ്ട്. എ കെ ബാലൻ സാംസ്കാരിക വകുപ്പ് മന്ത്രിയായിരുന്നപ്പോൾ അസിസ്റ്റൻ്റ് പ്രൈവറ്റ് സെകട്ടറിയായും പ്രവർത്തിച്ചു.

കൈരളി ടി വിയിലും ജീവൻ ടി വി യിലും അവതാരകനായിരുന്നു. കേരള സർക്കാർ വിവിധ അക്കാദമികളെ യോജിപ്പിച്ച് നടത്തിയ മലയാളം നമ്മുടെ അഭിമാനം എന്ന യാത്രയിൽ സ്ഥിരാംഗമായിരുന്നു.

## കൃതികൾ
*മഴയെരിയും കാലം(കവിതാ സമാഹാരം)
* പി ജി അഭിമുഖങ്ങൾ
*കൈതമേൽപ്പച്ച (കവിതാ സമാഹാരം)
*ഇലകൾവെള്ളപൂക്കൾപച്ച (ബാല കവിതകൾ, സമാഹരണം)
*ഓലപ്പൂക്കൾ  (ബാലസാഹിത്യം)
*പുരികങ്ങൾക്കിടയിലെ സൂര്യോദയം (കവിതാ സമാഹാരം)
*ചായക്കടപ്പുഴ (കവിതാസമാഹാരം)
* മനസ്സാക്ഷ (സ്ത്രീപക്ഷ കവിതകൾ സമാഹാരം)

## പുരസ്കാരങ്ങൾ
* കുളത്തൂർ ശ്രീനാരായണ പ്ലാറ്റിനം ജൂബിലി കവിതാ പുരസ്കാരം(1997)
*കെ സുരേന്ദ്രൻ സ്മാരക സാഹിത്യ അവാർഡ് (1998)
*പൊതുപൊതു വിദ്യാഭ്യാസ വകുപ്പിന്റെ വിദ്യാരംഗം പുരസ്കാരം (2003)
* പൊതുവിദ്യാഭ്യാസ വകുപ്പിന്റെ ജോസഫ് മുണ്ടശേരി കവിതാപുരസ്കാരം (2008)
*യുവധാര അവാർഡ് (2009)
*പഞ്ചമി മാതൃക പൊതുപ്രവർത്തക പുരസ്കാരം (2017)
*തുഞ്ചൻ സ്മാരക സമിതി യുടെ കാവ്യശ്രേഷ്ഠ പുരസ്കാരം (2017)
*അബൂദാബി ശക്തി അവാർഡ് കൈതമേൽ പച്ച എന്ന കാവ്യസമാഹാരത്തിന് ലഭിച്ചു(2018)
*അക്ഷര മനസ്സ് ആർ പി പുരസ്കാരം(2018)
*പുനലൂർ ബാലൻ കവിതാ പുരസ്കാരം (2018)
*കേരള സർക്കാർ സംസ്ഥാനബാലസാഹിത്യ ഇൻസ്റ്റിറ്റ്യൂട്ടിന്റെ കവിതാ പുരസ്കാരം "ഓലപ്പൂക്കൾ "(2018)
*ആവള ടി മാനവ പുരസ്കാരം - കൈ തമേൽ പച്ച(2019)
*മൂലൂർ പുരസ്കാരം - കൈതമേൽ പച്ച 2020)
*അധ്യാപകലോകം അവാർഡ് - പുരികങ്ങൾക്കിടയിലെ സൂര്യോദയം(2021)
*എഴുവന്തല ഉണ്ണികൃഷ്ണൻ സ്മാരക പുരസ്കാരം - കൈതമേൽ പച്ച(202l)
*ചുനക്കര രാമൻകുട്ടി പ്രഥമകവിതാ പുരസ്കാരം (2021)
*ശൂരനാട് രക്തസാക്ഷി സ്മരണ പുരസ്കാരം (2022)
* തിക്കുറിശ്ശി ഫൗണ്ടേഷൻകവിത പുരസ്കാരം(2022)
*നെയ്യാർ സാംസ്കാരിക പുരസ്കാരം (2023)
* പി.എൻ പണിക്കർ സാരംഗി കവിതാ പുരസ്കാരം (മനസ്സാക്ഷ) 2023
* മികച്ച ഗാനരചനയ്ക്കു‍‍‍ള്ള‍സൗത്ത് ഇന്ത്യ സിനിമ ടെലിവിഷൻ പുരസ്കാരം-2023
*മികച്ച ഗാനരചന‍യ്ക്കുള്ള പ്രേംനസീർ സുഹ‍ൃത് സമിതി-ഉദയസമുദ്ര പുരസ്കാരം -2024
*മലയാളം കാവ്യ പുരസ്കാരം 2024
*ജെ സി ഡാനിയേൽ ഫൗണ്ടേഷൻ്റെ കാവ്യരത്ന പുരസ്കാരം -2025
*നന്മയുടെ ബിയാട്രീസ് ഗോമസ് പുരസ്കാരം 2025
*പ്രഥമഎസ് അച്യുതാനന്ദൻ കേരളസാഹിത്യ പുരസ്കാരം2025 - കവിത പനശാല

## അവലംബം

വർഗ്ഗം:അബുദാബി ശക്തി അവാർഡ് ജേതാക്കൾ
ഡൊറോത്തി പ്രൊവിൻ

**ഡൊറോത്തി മിഷേൽ പ്രൊവിൻ** (ജീവിതകാലം: ജനുവരി 20, 1935 - ഏപ്രിൽ 25, 2010) ഒരു ഗായിക, നർത്തകി, നടി എന്നിങ്ങനെ വിവിധ നിലകളിൽ പ്രശസ്തയായ ഒരു അമേരിക്കൻ വ്യക്തിത്വമായിരുന്നു. 1935 ൽ തെക്കൻ ഡക്കോട്ടയിലെ ഡെഡ്‌വുഡ് എന്ന സ്ഥലത്ത് ഭൂജാതയായ ഡൊറോത്തി പ്രോവിൻ വാഷിംഗ്ടൺ സംസ്ഥാനത്തെസിയാറ്റിലിലാണ് തൻറെ ബാല്യകാലം കഴിച്ചുകൂട്ടിയത്. 1958 ൽ പ്രശസ്ത നിർമ്മാണക്കമ്പനിയായിരുന്ന വാർണർ ബ്രദേഴ്സുമായി ഒരു കരാറിലേർപ്പെട്ടതിനുശേഷം *ബോണി പാർക്കർ സ്റ്റോറി* എന്ന ചലച്ചിത്രത്തിലൂടെ അരങ്ങേറ്റം കുറിക്കുകയും ഇതിനേത്തുടർന്ന് ടെലിവിഷൻ പരമ്പരകളിൽ നിരവധി വേഷങ്ങൾ അവതരിപ്പിക്കുകയും ചെയ്തു. 1960 കളിൽ, *ദി അലാസ്കൻസ്*, *ദി റോറിംഗ് 20* പോലുള്ള ടെലിവിഷൻ പരമ്പരകളിൽ ശ്രദ്ധേയ വേഷങ്ങൾ ചെയ്ത ഡൊറൊത്തി പ്രോവിന്റെ പ്രധാന കഥാപാത്രങ്ങളിൽ *ഗുഡ് നെയ്ബർ സാം* (1964), *ദാറ്റ് ഡാർൺ ക്യാറ്റ്!* (1965), *കിസ് ദി ഗേൾസ് ആന്റ് മേക്ക് ദെം ഡൈ* (1966), *ഹുസ് മൈൻഡിംഗ് ദി മിന്റ്?* (1967), *നെവർ എ ഡൾ മൊമെന്റ്* (1968) എന്നീ ചിത്രങ്ങളിലെ വേഷങ്ങളും ഉൾപ്പെടുന്നു. 1968 ൽ ചലച്ചിത്ര-ടെലിവിഷൻ മേഖലയിലെ സംവിധായകനായിരുന്ന റോബർട്ട് ഡേയെ വിവാഹം കഴിച്ച പ്രൊവിൻ മിക്കവാറും അഭിനയരംഗത്തുനിന്നു വിരമിച്ചതായി പറയാം. 2010 ഏപ്രിൽ 25 ന് വാഷിംഗ്ടണിലെ ബ്രെമെർട്ടണിൽവച്ച് എംഫസിമ രോഗം ബാധിച്ചാണ് അവർ മരണമടഞ്ഞത്.

## ആദ്യകാലം

തെക്കൻ ഡക്കോട്ടയുടെ തെക്കുപടിഞ്ഞാറൻ ഭാഗത്തുള്ള ഡെഡ്‍വുഡിൽ വില്യം, ഐറിൻ പ്രൊവിൻ എന്നിവരുടെ പുത്രിയായി ജനിച്ച പ്രൊവിൻ, മാതാപിതാക്കൾ നിശാക്ലബ്ബ് നടത്തിയിരുന്ന വാഷിംഗ്ടണിലെ സിയാറ്റിലിലാണ് വളർന്നത്. സിയാറ്റിലിലെ വാഷിംഗ്ടൺ സർവകലാശാലയിൽ വിദ്യാഭ്യാസത്തിനു ചേർന്ന പ്രോവിൻ 1957 ൽ തിയേറ്റർ ആർട്‌സ് എന്ന വിഷയത്തിൽ അവിടെനിന്ന് ബിരുദം നേടി.  അവിടെയായിരിക്കവേ, വനിതകളുടെ പൊതുതാത്പര്യ സംഘമായിരുന്ന ആൽഫ ഗാമ ഡെൽറ്റയിലും അവർ അംഗമായിരുന്നു. വാഷിംഗ്ടണിൽ, ആഴ്ചയിൽ 500 ഡോളർ വീതം ശമ്പളത്തിൽ വാർണർ ബ്രദേഴ്സ് കൂലിക്കെടുക്കുന്നതുവരെയുള്ള കാലം ഒരു പ്രാദേശിക ടെലിവിഷൻ സ്റ്റേഷനിൽ ഒരു ക്വിസ് പ്രോഗ്രാമിനുള്ള സമ്മാനങ്ങൾ കൈമാറുന്ന ജോലിയിലേർപ്പെട്ടിരുന്നു. ഹോളിവുഡിൽ 1958 ൽ പുറത്തിറങ്ങിയ *ദി ബോണി പാർക്കർ സ്റ്റോറി* എന്ന ചലച്ചിത്രത്തിൽ അഭിനയിക്കാൻ ഇക്കാലത്ത് അവസരം ലഭിച്ചു. അതേ വർഷംതന്നെ എൻ‌ബി‌സി വെസ്റ്റേൺ ടെലിവിഷൻ പരമ്പരയായ വാഗൺ ട്രെയിനിന്റെ "*ദി മാരി ഡുപ്രീ സ്റ്റോറി*" എന്ന എപ്പിസോഡിൽ അവർ അപ്രധാന ഭാഗത്ത് പ്രത്യക്ഷപ്പെട്ടു. 1959-ൽ ലൂ കോസ്റ്റെല്ലോയുടെ അവസാനത്തെ ചലച്ചിത്രമായിരുന്ന *30 ഫൂട്ട് ബ്രൈഡ് ഓഫ് കാൻഡി റോക്ക്*  എന്ന ചിത്രത്തിലേയും താരമായിരുന്നു അവർ. അതേ വർഷം തന്നെ വാഗൺ ട്രെയിൻ പരമ്പരയുടെ "*മാത്യു ലോറി സ്റ്റോറി*" എന്ന എപ്പിസോഡിന്റെ ആദ്യാവസാനം പ്രത്യക്ഷപ്പെട്ടു.

## വ്യക്തിജീവിതവും മരണവും
1968 ൽ പ്രോവിൻ ചലച്ചിത്ര-ടെലിവിഷൻ സംവിധായകൻ റോബർട്ട് ഡേയെ വിവാഹം കഴിച്ചതോടെ ടെലിവിഷനിൽ ഇടയ്ക്കിടെ മാത്രം അതിഥി വേഷങ്ങൾ അവതരിപ്പിച്ചുകൊണ്ട് അഭിനയരംഗത്തുനിന്ന് മെല്ലെ വിരമിച്ചു. 1990 ൽ വാഷിംഗ്ടണിലെ ബെയ്ൻബ്രിഡ്ജ് ദ്വീപിലേക്ക് താമസം മാറിയ അവർ അവിടെ തിൻറെ പുത്രനോടൊപ്പം വിശ്രമ ജീവിതം നയിച്ചു. പ്രോവിൻ ശിഷ്ടകാലം വായനയോടും സിനിമയോടും കമ്പം പുലർത്തുകയും ഇടയ്ക്കിടെ ഭർത്താവിനൊപ്പം ദ്വീപിന് ചുറ്റും സഞ്ചരിക്കുന്നതിൻ ആനന്ദം കണ്ടെത്തുകയും ചെയ്തു. 2010 ഏപ്രിൽ 25 ന് വാഷിംഗ്ടണിലെ ബ്രെമെർട്ടണിൽവച്ച് പ്രോവിൻ എംഫിസിമ ബാധിച്ചാണ് മരണമടഞ്ഞത്.

## അവലംബം

വർഗ്ഗം:അമേരിക്കൻ നടിമാർ
വർഗ്ഗം:2010-ൽ മരിച്ചവർ
വർഗ്ഗം:1935-ൽ ജനിച്ചവർ
ജൊഹാൻ ബെയർ

[ലഘുചിത്രം| ''ബെയറുടെ യുറാനോമെട്രിയയിലെ'' [ഓറിയോൺ നക്ഷത്രസമൂഹം ]]
ഒരു ജർമ്മൻ അഭിഭാഷകനും യുറാനോഗ്രാഫറുമായിരുന്നു (സെലസ്റ്റിയൽ കാർട്ടോഗ്രാഫർ ) **ജോഹാൻ ബയർ** (1572 &#x2013; 7 മാർച്ച് 1625). 1572 ൽ ലോവർ ബവേറിയയിലെ റെയിനിലാണ് അദ്ദേഹം ജനിച്ചത്. ഇരുപതാം വയസ്സിൽ, 1592 ൽ അദ്ദേഹം ഇംഗോൾസ്റ്റാഡ് സർവകലാശാലയിൽ തത്ത്വചിന്തയെയും നിയമത്തെയും കുറിച്ചുള്ള പഠനം ആരംഭിച്ചു. അതിനുശേഷം അദ്ദേഹം അഭിഭാഷകനായി ജോലി ആരംഭിക്കാൻ ഓഗ്‌സ്‍ബർഗിലേക്ക് പോയി. 1612 ൽ സിറ്റി കൗൺസിലിന്റെ നിയമ ഉപദേഷ്ടാവായി.  

പുരാവസ്തുശാസ്ത്രം, ഗണിതം എന്നിവയുൾപ്പെടെ നിരവധി താൽപ്പര്യങ്ങൾ ബയറിന് ഉണ്ടായിരുന്നു. എന്നിരുന്നാലും, ജ്യോതിശാസ്ത്രത്തിലെ പ്രവർത്തനത്തിലൂടെയാണ് അദ്ദേഹം പ്രധാനമായും അറിയപ്പെടുന്നത്; പ്രത്യേകിച്ചും ആകാശഗോളത്തിലെ വസ്തുക്കളുടെ സ്ഥാനം നിർണ്ണയിക്കുന്നതിനുള്ള അദ്ദേഹത്തിന്റെ പ്രവർത്തനത്തിന്റെ പേരിൽ. അദ്ദേഹം അവിവാഹിതനായിരുന്ന അദ്ദേഹം 1625-ൽ മരിച്ചു.  

ബേയറുടെ യൂറാനോമെട്രിയ ഓമ്നിയം ആസ്റ്ററിസ്‍മോറം (ആസ്റ്ററിസങ്ങളുടെ നക്ഷത്രമാപ്പ്) 1603ൽ പ്രസിദ്ധീകരിച്ചു. ഓഗ്‍സ്‍ബർഗിലെ രണ്ട് പ്രമുഖ പ്രാദേശിക പൗരന്മാർക്കാണ് സമർപ്പിച്ചത്. ആകാശഗോളത്തെ മുഴുവൻ ഉൾക്കൊള്ളുന്ന ആദ്യത്തെ അറ്റ്ലസ് ഇതാണ്.  ടൈക്കോ ബ്രാഹെയുടെ പ്രവർത്തനത്തെ അടിസ്ഥാനമാക്കിയായിരുന്നു ഇത്, അലസ്സാൻഡ്രോ *പിക്കോളോമിനിയുടെ* 1540 നക്ഷത്ര അറ്റ്ലസ്, *ഡി ലെ സ്റ്റെല്ലെ ഫിസ്* ("സ്ഥിരനക്ഷത്രങ്ങളിൽ") എന്നിവയിൽ നിന്ന് കടമെടുത്തതാകാം. എന്നിരുന്നാലും *ബയർ* 1,000 നക്ഷത്രങ്ങൾ കൂടി ഉൾപ്പെടുത്തിയിട്ടുണ്ട്. *യുറാനോമെട്രിയ* നക്ഷത്രനാമകരണത്തിന് ഒരു പുതിയ  രീതി അവതരിപ്പിച്ചു. അത് ബെയറുടെ നാമകരണ സമ്പ്രദായം എന്നറിയപ്പെടുന്നു. പുരാതന ഗ്രീസിനും റോമിനും അജ്ഞാതമായ തെക്കെ ഖഗോളാർദ്ധത്തിലെ പന്ത്രണ്ട് പുതിയ നക്ഷത്രസമൂഹങ്ങൾ ബയേറിന്റെ അറ്റ്ലസിൽ ഉൾപ്പെടുന്നു.   

അദ്ദേഹത്തിന്റെ മരണാനന്തരം ചന്ദ്രനിലെ ഒരു ഗർത്തത്തിന് ബെയറുടെ പേരു നൽകി ആദരിക്കുകയുണ്ടായി. 

## ഇതും കാണുക

* ബെയറുടെ നാമകരണ സമ്പ്രദായം 

## അവലംബം

## ബാഹ്യ കണ്ണികൾ

* Full digital facsimile, Linda Hall Library 

വർഗ്ഗം:ജർമ്മൻ ജ്യോതിശാസ്ത്രജ്ഞന്മാർ
വർഗ്ഗം:1625-ൽ മരിച്ചവർ
വർഗ്ഗം:1572-ൽ ജനിച്ചവർ
വർഗ്ഗം:ജ്യോതിശാസ്ത്രം
പരിണതബലം

പകരം=This diagram shows what resultant forces are.|ലഘുചിത്രം|200x200ബിന്ദു|പരിണതബലങ്ങൾ എന്താണെന്ന് കാണിക്കുന്ന ചിത്രം
ഒരു വസ്തുവിൻമേൽ അനുഭവപ്പെടുന്ന ബലങ്ങളുടെ ദിശാനുസാരമുളള ആകെ തുകയാണ് പരിണതബലം (Resultant force). 

ഉദാഹരണമായി ഒരു വസ്തുവിന്റെ വലതു ഭാഗത്തേയ്ക്ക് 30N , 60N എന്നിങ്ങനെ ബലം പ്രയോഗിച്ചാൽ ആ വസ്തുവിൻമേലുളള പരിണതബലം 90N വലത്തേയ്ക്ക് ആയിരിക്കും.  40N ഇടത്തേയ്ക്കും 10N വലത്തേയ്ക്കും ആണ് പ്രയോഗിക്കുന്നതെങ്കിൽ പരിണതബലം 10N ഇടത്തേയ്ക്ക് ആയിരിക്കും.

വർഗ്ഗം:ബലതന്ത്രം
ശ്വസനഗുണാങ്കം

ഒരു നിശ്ചിത സമയം കൊണ്ട്‌ ഒരു ജീവി ഉച്ഛ്വസിക്കുന്ന കാർബൺഡയോക്‌സൈഡിന്റെ വ്യാപ്‌തത്തിന്‌, തുല്യസമയത്ത്‌ ശ്വസിച്ച ഓക്‌സിജന്റെ വ്യാപ്‌തവുമായുള്ള അനുപാതം. ശ്വസനമാപി ഉപയോഗിച്ചാണ് ഇത് അളക്കുന്നത്.

വർഗ്ഗം:ഉപാപചയം
കാഥോഡിക സംരക്ഷണം

ലഘുചിത്രം|അലുമിനിയം സമർപ്പിത ആനോഡുകൾ ''(ഇളം നിറത്തിൽ കാണുന്നവ)'' സ്റ്റീൽ ജാക്കറ്റ് സ്ട്രക്ചറിൽ ഘടിപ്പിച്ചിരിക്കുന്നു..
ലഘുചിത്രം|സിങ്ക് സമർപ്പിത ആനോഡ് ''(ഉരുണ്ടതായി കാണുന്നത്)'' ചെറുബോട്ടിന്റെ കീഴ്ഭാഗത്ത് ഘടിപ്പിച്ചിരിക്കുന്നു.
ലഘുചിത്രം|Pronunciation of the word "Cathodic"
ഒരു ലോഹപ്രതലത്തിനെ ദ്രവിച്ചുപോകുന്നതിൽ നിന്നും സംരക്ഷണം നല്കുന്നതിനായി അതിനെ ഒരു വിദ്യത് രാസിക സെല്ലിന്റെ കാഥോട് ആക്കുന്നതിനെയാണ് **കാഥോഡിക സംരക്ഷണം (Cathodic Protection)** എന്നു പറയുന്നത്.  ഇതിനായി എളുപ്പത്തിൽ ദ്രവിക്കുന്ന ഒരു ലോഹത്തെ ആനോഡായി ഉപയോഗിക്കുന്നു.  സംരക്ഷിക്കപ്പെടേണ്ട ലോഹത്തിന് പകരമായി ആനോഡ് സ്വയം സമർപ്പണം ചെയ്ത് കാഥോടിനെ സംരക്ഷിക്കുന്നു.  ഇങ്ങനെ സ്വയം സമർപ്പണം ചെയ്യുന്ന ലോഹങ്ങളെ *[[സമർപ്പിത ലോഹങ്ങൾ]]* (sacrificial metal) എന്നു പറയുന്നു.  വലിയ പൈപ്പ് ലൈനുകൾ ഇപ്രകാരം സംരക്ഷിക്കുന്നതിനായി ബാഹ്യമായി ഡിസി വൈദ്യുതി നല്കേണ്ടതായി വരും.
സമർപ്പിത ലോഹം

കാഥോഡിക സംരക്ഷണത്തിൽ സമർപ്പിത ആനോഡ് (Sacrificial anode) ആയി ഉപയോഗിക്കുന്ന ലോഹം ആണ‌് **സമർപ്പിത ലോഹം (Sacrificial metal)**. സംരക്ഷിത ലോഹത്തെ  ലോഹനാശനത്തിൽ നിന്നും സംരക്ഷണം നല്കുന്നതിനായി സമർപ്പിത ലോഹങ്ങൾ സ്വയം ദ്രവിക്കുന്നു.  

## സമവാക്യം
ജലത്തിന്റെ സാന്നിദ്ധ്യത്തിൽ രണ്ട് ലോഹങ്ങൾ സമ്പർക്കത്തിൽ വന്നാൽ വൈദ്യുതവിശ്ളേഷണം (Electrolysis) സംഭവിക്കും.  സിങ്കും (Zn) ഇരുമ്പും (Fe) തമ്മിലുളള പ്രതിപ്രവർത്തനം ഇതിന് നല്ല ഒരു ഉദാഹരണമാണ്.  സിങ്ക് ആറ്റങ്ങൾക്ക് വിദ്യുത് ഋണത (Electronegativity) കൂടുതലായതിനാൽ അവയ്ക്ക് അയണീകരണം സംഭവിക്കുകയും ഓക്സീകരിക്കപ്പെട്ട് ലോഹനാശനത്തിന് (Corrosion)ത്തിന് വിധേയമാകുകയും ചെയ്യുന്നു.

Zn(s)→(aq) +2e (ഓക്സീകരണം)

## ഉപയോഗങ്ങൾ
മറ്റു ലോഹങ്ങൾ തുരുമ്പിക്കുന്നതിൽ നിന്നും സംരക്ഷണം നല്കുന്നതിന് സമർപ്പിതലോഹങ്ങൾ വ്യാപകമായി ഉപയോഗിച്ചു വരുന്നു.   ഉദാഹരണം, ഗാൽവനീകൃത ഇരുമ്പ്.  മിക്കവാറും എല്ലാ സ്റ്റീൽ വസ്തുക്കളിലും ഒരു സിങ്ക‌് ലേപനം (Zing coating) ഉണ്ടാകും.  സിങ്ക് ഇരുമ്പിനേക്കൾ വൈദ്യത ഋണമായതിനാൽ അത് ഇരുമ്പിനെ തുരുമ്പിക്കുന്നതിൽ നിന്നും തടയുന്നു.   അതുപോലെ എണ്ണപര്യവേക്ഷണ നൗകകളിലും കപ്പലുകളുടെ അടിവശത്തും മഗ്നീഷ്യം പോലുളള ലോഹങ്ങളുടെ ദണ്ഡുകൾ സമർപ്പിതസംരക്ഷണത്തിനായി ഉപയോഗിക്കുന്നു.

## അവലംബം

വർഗ്ഗം:രസതന്ത്രം
ഗുഡ്ബൈ മലബാർ

മാവേലിമൻറം, ബസ്പുർക്കാന, നാടുഗദ്ദിക എന്നീ കൃതികളിലൂടെയും 'കനവ്' കൃതികളിലൂടെയും ശ്രദ്ധേയനായ കെ. ജെ. ബേബിയുടെ 2019ൽ ഇറങ്ങിയ നോവലാണ് 'ഗുഡ്ബൈ മലബാർ'. ഈ നോവൽ  മലബാറിന്റെ  സവിശേഷമായ ചരിത്രസംഭവങ്ങളെ അടയാളപ്പെടുത്തുന്നു. 'മലബാർ മാന്വൽ' എന്ന ഗ്രന്ഥത്തിൻറെ രചിതാവായ വില്യം ലോഗൻറെ ജീവിതവും പ്രവർത്തനങ്ങളുമാണ് നോവലിൻറെ പരാമർശവിഷയം. മലബാർ മാന്വൽ എന്ന കൃതിയെ അവലംബമാക്കി കൊളോണിയൽ കാലഘട്ടത്തിലെ മലബാറിൻറെ ചരിത്രവും സംസ്കാരവും ഭൂമിശാസ്ത്രവും മനുഷ്യജീവിതവുമെല്ലാം സൂക്ഷ്മമായി ആവിഷ്കരിക്കുന്നു ഈ നോവലിൽ. ലോഗൻറെ ഭാര്യ ആനിയുടെ ഓർമ്മകളും പറച്ചിലുകളുമായി ആണ് കഥ മുന്നോട്ടുപോകുന്നത്.

മലബാറിലെ ഒരു കാലത്തെ സാമൂഹികരാഷ്ട്രീയജീവിതം ആലേഖനം ചെയ്തിരിക്കുകയാണ് നോവലിസ്റ്റ് ഇവിടെ. ലോഗൻറെ ഔദ്യോഗികജീവിതവും വ്യക്തിജീവിതവും തമ്മിലുള്ള സംഘർഷങ്ങളും നോവലിൽ കടന്നുവരുന്നു. മലബാറിലെ കാർഷികജീവിതസംഘർഷങ്ങൾ മതസംഘർഷത്തിലേക്കു വളരുന്നതെങ്ങനെയെന്നും അതിൽ ബ്രിട്ടീഷ് അധികാരികൾ വഹിച്ച പങ്കെന്തെന്നും ഈ നോവലിൻറെ പരാമർശ വിഷയങ്ങളാണ്. "ലോഗൻറെ വൈയക്തികവും ധൈഷണികവും ഔദ്യോഗികവുമായ ജീവിതവും അദ്ദേഹം കാണുകയും അറിയുകയും ചെയ്ത അക്കാലത്തെ മലബാറിലെ ജനജീവിതവും  ഊടുംപാവും പോലെ ഈ ആഖ്യാനം നെയ്തെടുക്കാൻ ബേബി ഉപയോഗിക്കുന്നു. അതിലൂടെ ഒരു കാലഘട്ടം അതിൻറെ നാടകീയമായ സംഘർഷങ്ങളും സങ്കടങ്ങളുമായി പുനഃസൃഷ്ടിക്കപ്പെടുന്നു" എന്ന് ഈ കൃതിയെ കുറിച്ച് സച്ചിദാനന്ദൻ നിരീക്ഷിക്കുന്നു.
ആനിയുടെ കണ്ണിലൂടെയാണ് നോവൽ മുന്നേറുന്നത്. "ആ താഴ്വാരങ്ങളിലുള്ള നാനാതരം സസ്യങ്ങളും ജീവികളും ഒരിക്കലും വറ്റാത്ത ഉറവകളും ഉണ്മകളും വരുംതലമുറകൾക്കും കാണാറും കേൾക്കാറുമാകണേയെന്ന് ആനിയും പ്രാർത്ഥിച്ചിരുന്നു" എന്നെഴുതുന്നതിലൂടെ ലോഗൻറെ 'മലബാർ മാന്വലി'ൻറെ രചനയുടെ പിന്നിലെ ലക്ഷ്യത്തെ കുറിച്ചും സച്ചിദാനന്ദൻ നിരീക്ഷിക്കുണ്ട്.

അക്കാലത്തെ ജാതി വ്യവസ്ഥയും ജന്മി - കുടിയാൻ വ്യവസ്ഥകളുമെല്ലാം ഈ നോവലിന്റെ പ്രമേയമാകുുന്നു. 'മലബാർ  സാധാരണ ജനങ്ങളുടെ വിശ്വാസങ്ങളും ജീവിതങ്ങളും എല്ലാം കൂടിക്കലർന്ന മണ്ണാണ്','തലമുറകളിലൂടെ ജനിച്ചുമരിച്ചുപോയ മനുഷ്യരുടെ  സ്വപ്നങ്ങളും കണ്ണുനീരും പ്രാർത്ഥനകളും നേർച്ചകളും എല്ലാം അടിഞ്ഞുകൂടിയ മണ്ണാണ്", 'അദ്ധ്വാനിക്കുന്നവരുടെ വിണ്ടുകീറിയ കാലുകളിലെ വിള്ളലുകളിൽ നിന്നും ഒഴുകിയ ചോരയും കൂടി കലർന്നതാണീ മണ്ണ്, പശിമയുള്ള മണ്ണ്' എന്നും,'അവരെയും ബഹുമാനിച്ചു ശീലിക്കേണ്ടതുണ്ട്' എന്നും തടങ്ങിയ ധാരാളം പരാമർശങ്ങളിലൂടെ നോവൽ സഞ്ചരിക്കുന്ന വഴികളേതെന്ന് വ്യക്തമാക്കുന്നുണ്ട് നോവലിസ്റ്റ്.

=അവലംബം=

വർഗ്ഗം:മലയാളം നോവലുകൾ
വർഗ്ഗം:കെ.ജെ. ബേബി
വയോജീർണത

പ്രായമാകുമ്പോഴുണ്ടാകുന്ന ശരീര ജീർണതയെയാണ് വയോജീർണത (senescence) എന്നുപറയുന്നത്.  ശരീരധർമ്മങ്ങളുടെ കാലക്രമത്തിലുളള മന്ദീഭവിക്കലാണിത്.  കോശത്തിന്റെയോ മുഴുവൻ ശരീരത്തിന്റെയോ ജീർണതയെ വയോജീർണത എന്നു പറയാം.  പ്രായം ചെല്ലുന്നതനുസരിച്ച് സന്താനോല്പാദനത്തിൽ കുറവ് വരുന്നതിനോ മരണ നിരക്ക് വർദ്ധിക്കുന്നതിനോ വയോജീർണത കാരണമാകുന്നു.

വർഗ്ഗം:വാർദ്ധക്യം
ഇരട്ട സ്ലിറ്റ് പരീക്ഷണം

പ്രകാശത്തിന്റെ തരംഗ സ്വഭാവം പ്രദർശിപ്പിക്കാനായി 1801 ൽ തോമസ് യംഗാണ് ഇരട്ട സ്ലിറ്റ് പരീക്ഷണം/ദ്വിഛിദ്ര പരീക്ഷണം ആദ്യമായി നടത്തിയത്. പ്രകാശം കണികളാണോ തരംഗമാണോ എന്ന കാര്യത്തിൽ തർക്കം നിലനിന്നിരുന്ന കാലഘട്ടമായിരുന്നു അത്. ഈ പരീക്ഷണം  പ്രകാശത്തിന്റെ തരംഗ സിദ്ധാന്തം ശരിയാണെന്ന് തെളിയിക്കുന്നതായി അദ്ദേഹം കരുതി. ഒരു നൂറ്റാണ്ടിനു ശേഷം ആധുനിക ഭൗതികശാസ്ത്രത്തിന്റെ വികാസത്തോടെ, പ്രകാശം ഒരേസമയം കണികകളുടേയും  തരംഗങ്ങളുടേയും സ്വഭാവം കാണിക്കുമെന്ന് സ്ഥാപിക്കപ്പെട്ടു. ക്വാണ്ടം മെക്കാനിക്സിന്റെ ആവിർഭാവത്തോടെ യംഗിന്റെ പരീക്ഷണം വിചിത്രമായ മറ്റ്‌ ചില നിഗമനങ്ങൾക്കും വഴിതുറന്നു.

യംഗിന്റെ പരീക്ഷണത്തിൽ  ഒരു ഏകീകൃത പ്രകാശ സ്രോതസ്സ് ഉപയോഗിച്ചു രണ്ട് സമാന്തര വിടവുകളുള്ള ഒരു പ്ലേറ്റിനെ പ്രകാശിപ്പിക്കുന്നു. വിടവുകൾക്കുള്ളിലൂടെ കടന്നുപോകുന്ന പ്രകാശത്തെ പ്ലേറ്റിന് പിന്നിലുള്ള ഒരു സ്ക്രീനിൽ പതിപ്പിച്ചു നിരീക്ഷിക്കുന്നു  . പ്രകാശത്തിന്റെ തരംഗ സ്വഭാവം കാരണം ആ രണ്ട് സ്ലിറ്റുകളിലൂടെ കടന്നുപോകുന്ന പ്രകാശ തരംഗങ്ങൾ തമ്മിൽ ഇടപെടുകയും സ്ക്രീനിൽ തിളക്കമുള്ളതും ഇരുണ്ടതുമായ ബാൻഡുകൾ സൃഷ്ടിക്കുകയും (Interference pattern ) ചെയ്യുന്നു. പ്രകാശം  തരംഗങ്ങളല്ല മറിച്ചു കണികകൾ മാത്രമായിരുന്നെങ്കിൽ ഇങ്ങനെ സംഭവിക്കില്ല.   എന്നിരുന്നാലും, പ്രകാശം എല്ലായ്പ്പോഴും വ്യക്തിഗത കണങ്ങളായി മാത്രമാണ് സ്ക്രീനിൽ പതിക്കുന്നതെന്ന് പിന്നീട് കണ്ടെത്തി. അങ്ങനെ സ്‌ക്രീനിൽ പതിക്കുന്ന കണികകളുടെ വ്യത്യസ്‌ത സാന്ദ്രത കാരണമാണ് പാറ്റേണുകൾ ദൃശ്യമാകുന്നത് .

ക്വാണ്ടം മെക്കാനിക്സിന്റെ ആവിർഭാവത്തിനു ശേഷം ഫോട്ടോണുകളുടെ സഞ്ചാരപഥം നിർണ്ണയിക്കാൻ സ്ലിറ്റുകൾക്ക് സമീപം ഡിറ്റക്ടറുകൾ ഉൾപ്പെടുത്തി ഇരട്ട സ്ലിറ്റ് പരീക്ഷണങ്ങൾ ആവർത്തിച്ചപ്പോൾ അമ്പരപ്പിക്കുന്ന ഫലങ്ങളാണ് ലഭിച്ചത്. ഒരു സമയം ഓരോ ഫോട്ടോണും ഒരു സ്ലിറ്റിലൂടെ മാത്രമേ (ഒരു ക്ലാസിക്കൽ കണിക പോലെ) കടന്നുപോകുന്നുള്ളൂ എന്നാണ് അവ കണ്ടെത്തിയത്. അതായത് ഫോട്ടോണുകൾ ഒരു തരംഗം പോലെ രണ്ട് സ്ലിറ്റുകളിലൂടെയും കടന്നുപോകുന്നില്ലെന്ന്     . അത്തരത്തിൽ പ്രകാശ കണികകൾ ഏത് സ്ലിറ്റിലൂടെയാണ് കടന്നുപോകുന്നതെന്ന് കണ്ടെത്താൻ ശ്രമിച്ചാൽ സ്‌ക്രീനിൽ  ഇന്റർഫെറെൻസ് പാറ്റേൺ സൃഷ്ടിക്കപ്പെടുകയുമില്ല. ഈ ഫലങ്ങൾ തരംഗ-കണികാ ദ്വൈതതയുടെ തത്വങ്ങൾ പ്രകടമാക്കുന്നു.   

ഇലക്ട്രോണുകൾ പോലെയുള്ള മറ്റ് ആറ്റോമിക്-സ്കെയിൽ വസ്തുക്കളും ഇരട്ട സ്ലിറ്റിന് നേരെ വെടിയുതിർക്കുമ്പോൾ സമാന സ്വഭാവം കാണിക്കുന്നതായ് പിന്നീട് ബോധ്യപ്പെട്ടു.  കൂടാതെ, വ്യക്തിഗതമായുള്ള ഇംപാക്റ്റുകൾ അന്തർലീനമായി പ്രോബബിലിസ്‌റ്റിക്ക് ആയും കാണപ്പെടുന്നു, ഇത് ക്ലാസിക്കൽ മെക്കാനിക്സ് ഉപയോഗിച്ച് വിശദീകരിക്കാൻ കഴിയില്ല.  

ഇലക്ട്രോണുകളേക്കാളും ഫോട്ടോണുകളേക്കാളും വലിയ വസ്തുക്കൾ  ഉപയോഗിച്ചു ഈ പരീക്ഷണം നടത്താൻ കഴിയുമെങ്കിലും വലുപ്പം കൂടുന്നതിനനുസരിച്ച് പ്രയാസവുമേറുന്നു. ഇരട്ട-സ്ലിറ്റ് പരീക്ഷണം നടത്തിയ ഏറ്റവും വലിയ വസ്തു  810 ആറ്റങ്ങൾ അടങ്ങിയ തന്മാത്രകളാണ് (അവയുടെ മൊത്തം പിണ്ഡം 10,000 ആറ്റോമിക് മാസ് യൂണിറ്റുകളായിരുന്നു ).   

ക്വാണ്ടം മെക്കാനിക്സിന്റെ പസിലുകൾ  വ്യക്തമായി പ്രകടിപ്പിക്കുന്നതിനുള്ള  ഒരു ക്ലാസിക് ചിന്താ പരീക്ഷണമായി ഇരട്ട-സ്ലിറ്റ് പരീക്ഷണം മാറി. പരീക്ഷണ ഫലങ്ങൾ പ്രവചിക്കാനുള്ള നിരീക്ഷകന്റെ കഴിവിന്റെ അടിസ്ഥാന പരിമിതി ഇത് പ്രകടമാക്കുന്നതിനാൽ, റിച്ചാർഡ് ഫെയ്ൻ‌മാൻ ഇങ്ങനെ പറഞ്ഞു " ഏത് ക്ലാസിക്കൽ രീതിയിലും വിശദീകരിക്കാൻ കഴിയാത്ത ഒരു പ്രതിഭാസമാണിത്. ഇതിൽ ക്വാണ്ടം മെക്കാനിക്സിന്റെ ഹൃദയമുണ്ട്. വാസ്തവത്തിൽ ക്വാണ്ടം മെക്കാനിക്സിന്റെ ഒരേയൊരു രഹസ്യം ഇതിൽ അടങ്ങിയിരിക്കുന്നു " 

## അവലംബം
വർഗ്ഗം:ക്വാണ്ടം ബലതന്ത്രം
വർഗ്ഗം:ക്വാണ്ടം ഭൗതികം
ഹർഷദ് അലി

മലയാളത്തിലെ തിരക്കഥാകൃത്തും സംവിധായകനുമാണ് ഹർഷദ് അലി. മമ്മൂട്ടി നായകനായ ഉണ്ട എന്ന ചലചിത്രത്തിന് വേണ്ടിയാണ് അദ്ദേഹം ആദ്യമായി തിരക്കഥ രചിക്കുന്നത്.. ആഷിക് അബുവും റീമ കല്ലിങ്കലും നിർമ്മിക്കുന്ന ഹാഗാർ ആണ് ഹർഷദ് സംവിധാനം ചെയ്ത ചലചിത്രം. സിനിമയുടെ രചനയിലും പങ്കാളിത്തമുണ്ട്.  സകരിയ്യ മുഹമ്മദ് സംവിധാനം ചെയ്യുന്ന ഹലാൽ ലൌ സ്റ്റോറിയിൽ നിർമ്മാതാക്കളിലൊരാളുമാണ്.

## അവലംബം


വർഗ്ഗം:തിരക്കഥാകൃത്തുകൾ
ഖാൻ ബഹാദൂർ ചേക്കുട്ടി സാഹിബ്

1921 മലബാർ ലഹള കാലത്ത് മാപ്പിള കലാപകാരികളാൽ കൊല്ലപ്പെട്ട ബ്രിട്ടീഷ് അനുകൂല മുസ്ലിം പ്രമാണിയാണ് ഖാൻ ബഹാദൂർ ചേക്കുട്ടി സാഹിബ്.  കൂരിമണ്ണിൽ വലിയമണ്ണിൽ ചേക്കുട്ടി എന്നതാണ് യഥാർത്ഥ പേര്. ആനക്കയം ചേക്കുട്ടി സാഹിബ് എന്നും ഇദ്ദേഹം അറിയപ്പെടുന്നു.

## ജീവചരിത്രം
ഏറനാട്ടിലെ മഞ്ചേരി ആനക്കയം ചേക്കുട്ടി സാഹിബ് ജീവിച്ചിരുന്നത്. ബ്രിട്ടീഷ് പോലീസ് സേനയിൽ സർക്കിൾ ഇൻസ്പെക്ടറായി പ്രവർത്തിച്ചിരുന്നു. സേവന കാലത്ത് ബ്രിട്ടീഷ് വിരുദ്ധ മാപ്പിളമാരെ വേട്ടയാടുന്നതിൽ ശ്രദ്ധാലുവായിരുന്നു. ഒട്ടേറെ മാപ്പിള പ്രക്ഷോഭകാരികളെ മർദ്ദിക്കുകയും അറസ്റ്റു ചെയ്യുകയും നാടുകടത്തപ്പെടുകയും ചെയ്തിട്ടുണ്ട്. അത്തരത്തിൽ മർദ്ദനമേറ്റ് നാട് കടത്തപ്പെട്ടവരിൽ വാരിയൻ കുന്നത്ത് കുഞ്ഞഹമ്മദ് ഹാജിയുടെ പിതാവും ഉൾപ്പെട്ടിരുന്നു.

ബ്രിട്ടീഷ് ഗവർമെന്റ് നിരോധിച്ച ശുഹദായ മൗലൂദ്,പടപ്പാട്ട്, നേർച്ച ആചാരങ്ങൾ സംഘടിപ്പിക്കുന്നതിനാൽ വാരിയൻ കുന്നൻ  കുഞ്ഞഹമ്മദ് ഹാജിക്കെതിരെയും ചേക്കുട്ടി ശക്തമായ നിലപാടുകൾ സ്വീകരിച്ചിരുന്നു. ഹാജിയുടെ നാടുവിടലിന് പിന്നിലെ ചാലകശക്തിയും ഈ പോലീസ് ഉദ്യോഗസ്ഥനായിരുന്നു.  പോലീസ് സർക്കിൾ ഇൻസ്പെക്ടറായി റിട്ടയർ ചെയ്ത ചേക്കുട്ടി സാഹിബിനു സേവന ബഹുമതിയായി ഖാൻ ബഹാദൂർ പട്ടവും അധികാരി സ്ഥാനവും നൽകി ബ്രിട്ടീഷ് ഗവർമെന്റ് ആദരിച്ചു. മാപ്പിള പ്രക്ഷോഭകാരികൾക്കെതിരാണെങ്കിലും മതനിഷ്ഠ പാലിച്ചിരുന്ന വ്യക്തിയായിരുന്നു ഇദ്ദേഹം.  മദ്രസകളുടെയും പള്ളികളുടെയും പ്രവർത്തനങ്ങളിൽ സംഭാവനകൾ അർപ്പിച്ചിട്ടുണ്ട്. ആനക്കയത്തെ അധികാരി ഖാൻ സാഹിബ് ചേക്കു സഹോദരനാണ്  

മലബാർ കലാപ നാളുകളിൽ സർക്കാർ - ജന്മി കൂട്ടായ്മയുടെ ഭാഗമായിരുന്നിട്ട് പോലും  ആലി മുസ്ലിയാർക്ക് പുരോഹിത സിദ്ധനാണെന്ന ബഹുമാനം ചേക്കുട്ടി നൽകിയിരുന്നു.  കലാപം പൊട്ടിപ്പുറപ്പെട്ട സമയത്ത് മുസ്ലിയാരെ സന്ദർശിച്ചു ബ്രിടീഷുകാർക്കെതിരെയുള്ള സായുധ പോരാട്ടം വൻവിപത്തുകൾ ക്ഷണിച്ചു വരുത്തുമെന്നും അതിനാൽ പിന്തിരിയണമെന്നുമുള്ള  ഉപദേശം നൽകിയിരുന്നുവെങ്കിലും മുസ്ലിയാർ അത് ചെവികൊണ്ടില്ല. 

ഏറനാട്ടിലെ ബ്രിട്ടീഷ് പ്രതിനിധിയായിരുന്ന  ചേക്കുട്ടി, പ്രക്ഷോഭകാരികളെ കുറിച്ചും താവളങ്ങളെ  കുറിച്ചും സൈന്യത്തിന് വിവരങ്ങൾ ചോർത്തി നൽകിയിരുന്നു. ആഗസ്ററ് 27 ന്   പന്തല്ലൂര് ഔട്ട്പോസ്റ്റിലെ ഹെഡ്കോണ്സ്റ്റബിള് കക്കാടന് ഹൈദ്രോസിനെ വെടിവെച്ചു കൊന്നതിന് ശേഷം വാരിയൻ കുന്നന്റെ നേതൃത്വത്തിലുള്ള മാപ്പിള വിപ്ലവകാരികൾ ആഗസ്റ്റ് മുപ്പതിന് ചേക്കുട്ടി സാഹിബിൻറെ വീട് വളഞ്ഞു, സർക്കാർ അനുകൂലികളുടെ യോഗം അവിടെ നടക്കുന്നുണ്ടായിരുന്നു. ഹാജിയെ കണ്ടതും സർക്കിൾ ഇൻസ്‌പെക്ടർ അടക്കമുള്ള പോലീസ് സംഘവും മറ്റ് അധികാരി ജന്മികളും  ഓടി രക്ഷപ്പെട്ടു,  ഒറ്റുകാരനെന്ന കുറ്റം ചാർത്തി വീട് കയറി  ചേക്കുട്ടി സാഹിബിനെ വെട്ടി കൊന്ന പ്രക്ഷോഭകാരികൾ തല അറുത്ത് കുന്തത്തിൽ കോർത്ത് മഞ്ചേരി കവലയിൽ നാട്ടി വെച്ചു. 

## അവലംബം

വർഗ്ഗം:മലബാർ കലാപം
വർഗ്ഗം:കൊല ചെയ്യപ്പെട്ടവർ
ഗാൽവനീകരണം

ലഘുചിത്രം|താപനിമഞ്ജന ഗാൽവനീകരണത്തിന്റെ സവിശേഷതൾ കാണിക്കുന്ന സിഗപ്പൂരിലെ ഒരു തെരുവുവിളക്ക്
സ്റ്റീൽ, ഇരുമ്പ് എന്നിവ തുരുമ്പിക്കുന്നതിൽ നിന്നും സംരക്ഷണം നല്കുന്നതിനായി അവയ്ക്കു മുകളിൽ സിങ്ക് ലേപനം ചെയ്യുന്ന പ്രക്രിയയാണ‌്‌ **ഗാൽവനീകരണം** (ഇംഗ്ലീഷിൽ **Galvanization** അഥവാ **Galvanisation**).   ഇതിന് സാധാരണയായി അവലംബിക്കുന്ന രീതിയാണ് താപനിമഞ്ജന ഗാൽവനീകരണം (hot-dip galvanising). ഉരുകിയ സിങ്കിൽ വസ്തുക്കൾ മുക്കിയെടുക്കുന്ന രീതിയാണിത്. 

## സംരക്ഷണ പ്രവർത്തനം
ലഘുചിത്രം|ഗാൽവനീകൃത ആണികൾ
സ്റ്റീലിനെയും ഇരുമ്പിനെയും ഗാൽവനീകരണം മുഖേനെ സംരക്ഷിക്കുന്നത് പ്രധാനമായും താഴെപ്പറയും വിധങ്ങളിലാണ്:

* സിങ്ക് ലേപം, ഇരുമ്പിലോ സ്റ്റീലിലോ ലോഹനാശകവസ്തുക്കൾ എത്തപ്പെടാതെ പുറമേ തടയുന്നു.
* സിങ്ക് സ്വയം ലോഹനാശനത്തിന് വിധേയമായിക്കൊണ്ട് ഇരുമ്പിനെ സംരക്ഷിക്കുന്നു.  കൂടുതൽ ഫലത്തിന് വ്യാവസായിക ആവശ്യങ്ങൾക്ക് സിങ്കിനു പുറത്ത് ക്രോമേറ്റുകൾ കൂടി പൂശുന്നു.
* കാലക്രമേണ ഉള്ളിലുളള ലോഹം പുറമേ കാണപ്പെട്ടുതുടങ്ങിയാലും വിദ്യത് യോജനത്തിനാവശ്യമായ സിങ്ക് അതിലുള്ളടത്തോളം സമയം സംരക്ഷണം തുടരും.  മുഴുവൻ സിങ്കും നശിച്ചശേഷം മാത്രമേ പ്രധാന ലോഹം നശിച്ചു തുടങ്ങുകയുളളു

## ചരിത്രവും പദോൽപ്പത്തിയും
17 ആം നൂറ്റാണ്ടിൽ റോയൽ ആർമറീസ് പ്രദർശനാലയ ശേഖരത്തിൽ നിന്നും  (Royal Armouries Museum collection) യൂറോപ്യൻമാരാണ്  ഗാൽവനീകൃത ഇരുമ്പിന്റെ ആദ്യകാല മാതൃക കണ്ടെത്തിയത്. 

ഇറ്റാലിയൻ ശാസ്ത്രജ്ഞനായ Luigi Galvani യുടെ പേരിൽനിന്നാണ് Galvanisation എന്ന പദത്തിന്റെ ഉൽഭവം.  

## അവലംബം

വർഗ്ഗം:രാസപ്രക്രിയകൾ
വർഗ്ഗം:നാകം
വിശ്വാസപൂർവ്വം മൻസൂർ

പി ടി കുഞ്ഞു മുഹമ്മദ് തിരക്കഥയെഴുതി സംവിധാനം ചെയ്ത 2017 ലെ മലയാള ഭാഷാ ചിത്രമാണ് ***വിശ്വാസപൂർവം മൻസൂർ*** . റോഷൻ മാത്യു, പ്രയാഗ മാർട്ടിൻ, ആശ ശരത്, സറീന വഹാബ് എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളായി അഭിനയിക്കുന്നത്.  2017 ജൂൺ 24 നാണ് ചിത്രം കേരളത്തിൽ റിലീസ് ചെയ്തത്. 

## അഭിനേതാക്കൾ

* മൻസൂർ  - റോഷൻ മാത്യു 
* മുംതാസായി പ്രയാഗ മാർട്ടിൻ 
* ഫാത്തിബി - ആശ ശരത്
* സൈറ ഭാനു - സറീന വഹാബ്
* കലന്തൻ ഹാജി - രഞ്ജി പണിക്കർ  പാനിക്കർ
* ഫിറോസ് - ആകാശ് വി.എച്ച്
* വി കെ ശ്രീരാമൻ - സ: ദാമോദരൻ
* സൗമ്യ - ലിയോന ലിഷോയ്
* സന്തോഷ് കീശത്തൂർ 
* സുനിൽ സുഖദ 
* ശിവജി ഗുരുവായൂർ

## ചിത്രീകരണം
റോഷൻ മാത്യു, പ്രയാഗ മാർട്ടിൻ എന്നിവർ ചിത്രത്തിലെ നായികാ നായകന്മാരായി അഭിനയിച്ചു.  ഗൗതമി, ശ്വേത മേനോൻ എന്നിവരയിരുന്നു ഫാത്തിബി, സൈറബാനു എന്നീ വേഷങ്ങൾ അവതരിപ്പിച്ചത്. എന്നിരുന്നാലും, ടെലിവിഷൻ ഷോകളിലെ മുൻ‌കാല പ്രതിബദ്ധത കാരണം രണ്ടുപേരും ചിത്രം പൂർത്തിയാകുന്നതിനുമുമ്പേ  വിട്ടുപോകുകയും പകരം ഐഷാബിയെ ആശ ശരതും  സൈറ ഭാനുവിനെ സറീന വഹാബും അവതരിപ്പിച്ചു. 2017 ഫെബ്രുവരിയിൽ തലശ്ശേരിയിൽ ചിത്രത്തിൻറ മുഖ്യ ചിത്രീകരണം ആരംഭിച്ചു.  

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ഉത്സർജകത

[വലത്ത്‌|ലഘുചിത്രം|താപവികിരണം ദൃശ്യമാകും വിധം ചൂടാക്കിയ ശേഷമാണ‌് [ആല|ആലയിൽ ഇരുമ്പ് പണിയുന്നത്.]]
ഒരു പദാർത്ഥത്തിന്റെ പ്രതലത്തിന് താപവികിരണത്തിന്റെ രൂപത്തിൽ ഊർജത്തെ ഉത്സർജിക്കാനുളള  കഴിവിനെയാണ് **ഉത്സർജകത (Emissivity)** എന്നുപറയുന്നത്.  ദൃശ്യപ്രകാശമോ ഇൻഫ്രാറെഡ് വികിരണമോ പോലുളള വൈദ്യുതകാന്തിക വികിരണങ്ങൾ ഉൾപ്പെടുന്നതാണ‌് താപവികിരണങ്ങൾ.  അതിയായ ചൂടുളള പ്രതലങ്ങളിൽ നിന്നുളള താപവികിരണം നമുക്ക് എളുപ്പത്തിൽ കാണാൻ കഴിയും.  സ്റ്റീഫൻ ബോൾട്ട്സ്മാൻ നിയമപ്രകാരം, ഒരു നിശ്ചിതതാപനിലയിൽ ഒരു പ്രതലത്തിൽ നിന്നുളള താപവികിരണവും അതേ താപനിലയിലുളള ഒരു ആദർശ ശ്യാമപ്രതലത്തിൽ  (Ideal black surface) നിന്നുളള വികിരണവും തമ്മിലുളള അനുപാതമാണ് ഉത്സർജകത.  ഇത് 0 മുതൽ 1 വരെ ആകാം. ഗാർഹിക താപനില (Room temperature- 25 °C, 298.15 K)യിൽ ഒരു സമ്പൂർണ ശ്യാമവസ്തു(ഉത്സർജകത 1)വിന്റെ പ്രതലത്തിൽ നിന്നും ഏകദേശം 448 വാട്ട്സ് പ്രതി ച.മീറ്റർ താപവികിരണം ഉത്സർജിക്കപ്പെടുന്നു. ഉത്സർജകത 1-ൽ താഴെയുളള എല്ലാ യഥാർത്ഥവസ്തുക്കളും തദനുസാരം കുറഞ്ഞ അളവിലുളള വികിരണങ്ങളാണ് പുറപ്പെടുവിക്കുന്നത്.

വിവിധ സന്ദർഭങ്ങളിൽ ഉത്സർജകതയുടെ പ്രാധാന്യം:

* കവചിത ജനാലകൾ - ചൂടുപ്രതലങ്ങൾ സാധാരണയായി അന്തരീക്ഷവായുവിനാൽ തണുപ്പിക്കപ്പെടുന്നതു കൂടാതെ താപവികിരണം ഉത്സർജ്ജിക്കുകവഴി അവ സ്വയം തണുപ്പിക്കപ്പെടുകയും ചെയ്യുന്നു.  രണ്ടാമത്തെ രീതി സാധാരണ ഗ്ളാസ് ജനാലകളെ സംബന്ധിച്ചടത്തോളം പ്രധാനപ്പെട്ടതാണ്.  കാരണം, അവയ്ക്ക് പരമാവധി സാധ്യമായത്ര ഉത്സർജകത ഉണ്ട്.   കുറഞ്ഞ ഉത്സർജന നിരക്കുളള വസ്തുക്കൾ കൊണ്ട് പൂശിയ ചെയ്ത ജനാലകൾ വളരെ കുറഞ്ഞ വികിരണം മാത്രമേ പുറപ്പെടുവിക്കുകയുളളു.  തണുപ്പുകാലത്ത്, ഇവയ്ക്ക് പൂശാത്ത ജനാലകളെക്കാൾ ഇരട്ടിവരെ ചൂട് തടഞ്ഞു നിർത്താൻ കഴിയും.
* വായൂരഹിത ഗ്ലാസ്സ് നാളികൾ ഉപയോഗിച്ചുളള വെയിൽ ചൂടുവെള്ള സംവിധാനം (Solar water heating)- വെയിലിൽ നിന്നുളള ചൂട് ഒരു പ്രത്യേക പ്രതലം വഴി ഗ്ലാസ് നാളികളിലേയ്ക്ക് വലിച്ചെടുക്കുന്നു.  ഈ പ്രതലത്തിന് വളരെക്കുറഞ്ഞ താപോത്സർജകത ആയതിനാൽ താപനഷ്ടം ഉണ്ടാകുന്നില്ല.  സാധാരണ ശ്യാമപ്രതലങ്ങൾ സൂര്യപ്രകാശത്തെ നന്നായി വലിച്ചെടുക്കുമെങ്കിലും അവ താപവികിരണത്തിലൂടെ അത് നഷ്ടപ്പെടുത്തുകയും ചെയ്യുന്നു.
* താപഭിത്തി - പുനരുപയോഗിക്കേണ്ട ബഹിരാകാശ വാഹനങ്ങളെയും ശബ്ദാതിവേഗവിമാനങ്ങളെയും പോലുളളവയ്ക്ക് ഉയർന്ന താപനിലയിലുളള പ്രതലങ്ങളിൽ നിന്നും സംരക്ഷണം നല്കുന്നതിനായി അവയിലെ താപകവചങ്ങളെ അത്യുൽസർജക ലേപനങ്ങൾ (high emissivity coatings -HECs) കൊണ്ട് പൊതിയുന്നു.
* ഗ്രഹങ്ങളുടെ താപനില - സൗരതാപത്തിന്റെ വലിയ തോതിലുളള സ്വീകർത്താക്കളാണ് ഗ്രഹങ്ങൾ. സൂര്യപ്രകാശത്തിൽ നിന്നും ഗ്രഹം ആഗിരണം ചെയ്ത താപം, ഗ്രഹത്തിന്റെ അകക്കാമ്പിൽ നിന്നും ഉത്സർജിക്കപ്പെട്ട താപം, അന്തരീക്ഷത്തിലേയ്ക്ക് തിരികെ ഉത്സർജിക്കപ്പെട്ട താപവികിരണം എന്നിവയുടെ സന്തുലനത്തിൽ നിന്നാണ് ഗ്രഹങ്ങളുടെ പ്രതല താപനില നിർണയിക്കുന്നത്.  ഒരു ഗ്രഹത്തിന്റെ പ്രതലത്തിന്റെയും അന്തരീക്ഷത്തിന്റെയും സ്വഭാവമനുസരിച്ചാണ് അതിന്റെ ഉത്സർജകത നിർണയിക്കുന്നത്.
* താപനില അളക്കൽ - വസ്തുക്കളിൽ സ്പർശിക്കാതെ അവയിൽ നിന്നുളള താപവികിരണം ഉപയോഗിച്ച് താപനില അളക്കുന്ന ഉപകരണങ്ങളാണ് പൈറോമീറ്ററുകളും ഇൻഫ്രാറെഡ് ക്യാമറകളും.)

## ഗണിതശാസ്ത്രപരമായ നിർവചനങ്ങൾ

### അർദ്ധഗോളീയ ഉത്സർജകത
ഒരു പ്രതലത്തിന്റെ അർദ്ധഗോളീയ ഉത്സർജകത,  *ε* എന്നാൽ*,*

: \varepsilon = \frac{M_\mathrm{e}}{M_\mathrm{e}^\circ},

ഇതിൽ,

* *M*e എന്നത് പ്രതലത്തിന്റെ വികിരണ നിർഗമത (radiant exitance) ആണ്.
* *M*e° എന്നത് അതേ താപനിലയിലുളള ശ്യാമവസ്തു (Black body) വിന്റെ വികിരണ നിർഗമത ആണ്.

## അവലംബം



വർഗ്ഗം:ഭൗതികപ്രതിഭാസങ്ങൾ
പൂർണ്ണ ഉറൂബ് അവാർഡ്

മലയാളത്തിലെ സാഹിത്യ പുരസ്കാരങ്ങളിൽ ഒന്നാണ് മൂന്ന് പതിറ്റാണ്ട് പഴക്കമുള്ള പൂർണ്ണ ഉറൂബ് നോവൽ അവാർഡ്. മലയാളത്തിൽ പ്രതിഭാധനനായ എഴുത്തുകാരനായിരുന്ന ഉറൂബിന്റെ സ്മരണ നിലനിർത്തുന്നതിനായാണ് 1990-ൽ പുസ്തകപ്രസാധകരായ പൂർണ്ണ പബ്ലിക്കേഷൻസ് ഈ പുരസ്കാരം ഏർപ്പെടുത്തിയത്. പ്രസിദ്ധീകരിച്ച നോവലിനും അപ്രകാശിതനോവലിനും തുടക്കത്തിൽ അവാർഡ് നൽകിയിരുന്നു. മുഹമ്മ രമണന്റെ "ചൂണ്ട" അപ്രകാശിതവിഭാഗത്തിലും കെ. അരവിന്ദന്റെ "വഴിയോരത്തെ മുക്കുറ്റിപ്പൂക്കൾ" പ്രകാശിതവിഭാഗത്തിലും ആദ്യഅവാർഡുകൾ നേടി. വിദ്യാർത്ഥിവിഭാഗത്തിലെ പുരസ്കാരം രാധാകൃഷ്ണൻ പോറ്റെക്കലിന്റെ "സങ്കീർത്തനങ്ങൾ"ക്കായിരുന്നു. എം. അച്യുതൻ, എം. എസ്. മേനോൻ, തിക്കോടിയൻ എന്നിവരടങ്ങിയ ജൂറിയാണ് അവാർഡ് കൃതികൾ നിർണ്ണയിച്ചത്.
## അവാർഡ് നൽകുന്ന ഇനങ്ങൾ
തുടർന്നുള്ള വർഷങ്ങളിലും 'പൂർണ്ണ-ഉറൂബ് അവാർഡ്' പ്രതിഭാധനരായ എഴുത്തുകാർക്ക് നൽകിവന്നു. കോളേജ് വിദ്യാർഥികൾക്കായുള്ള ചെറുകഥ, കവിത മത്സരങ്ങളും ഇതോടൊപ്പം നടത്തി സമ്മാനങ്ങൾ നല്കിവരുന്നു. സാഹിത്യരംഗത്തെ വിദഗ്ധർ നയിക്കുന്ന ജൂറിയാണ് വർഷാവർഷം വിധി നിർണ്ണയിച്ചത്. 'പൂർണ്ണ-ഉറൂബ് നോവൽ അവാർഡ് സമർപ്പണത്തിലും പേരെടുത്ത എഴുത്തുകാർ സംബന്ധിച്ചു.
## വിവിധ വർഷങ്ങളിലായി 'പൂർണ്ണ-ഉറൂബ്' നോവൽ അവാർഡ് നേടിയവർ
#മുഹമ്മ രമണൻ 
#കെ. രഘുനാഥൻ 
#ടി.ആർ. ശങ്കുണ്ണി 
#ബീന ജോർജ്
#ശ്രീദേവി
#കെ. കവിത
#മേലൂർ വാസുദേവൻ 
#കണ്ണൻ കരിങ്ങാട് 
#ആനിഷ് ഒബ്രിൻ
#സുധാകരൻ രാമന്തളി 
#ഡോ. ഗംഗ സുജാതൻ 
#ഡോ. കവിത ജോസ് 
#കൊളത്തോൾ രാഘവൻ 
#ടി.ഒ ഏലിയാസ്
#സി. ശകുന്തള
#കെ. ആർ. വിശ്വനാഥൻ
#ജോസ് പാഴൂക്കാരൻ
#റഹ്മാൻ കിടങ്ങയം
## മറ്റിനങ്ങളിൽ അവാർഡിനർഹരായവർ
കെ. വി. അനൂപ്, ഇന്ദു മേനോൻ, സൂര്യാഗോപി, ശബ്ന എസ്, എന്നിവർ 'പൂർണ'യുടെ സാഹിത്യ രചനാമത്സരങ്ങളിൽ സമ്മാനാർഹമായവരിൽ ചിലരാണ്.

=അവലംബം=
കെട്ടിടജന്യരോഗം

വസിക്കുകയോ ജോലിചെയ്യുകയോ ചെയ്യുന്ന കെട്ടിടത്തിൽ നിന്നും ആൾക്കാർക്കുണ്ടാകുന്ന രോഗാവസ്ഥയാണ് **കെട്ടിടജന്യരോഗം (Sick Building Syndrome).**

വർഗ്ഗം:രോഗങ്ങൾ
നീചബിന്ദു

ഒരു പ്രത്യേക സ്ഥാനത്തിനു താഴെയുളള ബിന്ദുവിനെ സൂചിപ്പിക്കാനാണ് ജ്യോതിശാസ്‌ത്രത്തിൽ **നിചബിന്ദു (Nadir)** എന്നുപറയുന്നത്. ഇത് ***അധോബിന്ദു*** എന്നും അറിയപ്പെടുന്നു. ശീർഷബിന്ദു*(Zenith)*വിന്റെ എതിർഭാഗത്താണ് ഇതു സ്ഥിതിചെയ്യുന്നത്.  നീചബിന്ദു ഒരു സാങ്കല്പിക ബിന്ദുവാണ്.  മറ്റു വസ്തുക്കളുടെ സ്ഥാനം പരാമർശിക്കുന്നതിനാണ് ഇതുപയോഗിക്കുന്നത്.  
  
## ബന്ധപ്പെട്ട താളുകൾ

* ശീർഷബിന്ദു

## അവലംബം

*
*
*

വർഗ്ഗം:ജ്യോതിശാസ്ത്രം
മിതസ്ഥായി അവസ്ഥ

ലഘുചിത്രം|250x250ബിന്ദു|ദുർബല ബന്ധനത്തിലെ ഒരു മിതസ്ഥായി അവസ്ഥ (1), ഒരു പരിവർത്തന ഇരിപ്പിടം (2), സ്ഥായിയായ ശക്തമായ ബന്ധനം (3).
ഒരു ഗതികവ്യൂഹത്തിന്റെ സ്ഥായിയായ അവസ്ഥയെയാണ‌് ഭൗതികശാസ്ത്രത്തിൽ **മിതസ്ഥായി അവസ്ഥ (Metastability അഥവാ Meta stable state)** എന്നുപറയുന്നത്.  ഒരു ചരിവുപ്രതലത്തിലെ കുഴിയിൽ ഇരിക്കുന്ന പന്ത് മിതസ്ഥായി അവസ്ഥയ്ക്ക് ഉദാഹരണമാണ്.  ചെറുതായി ഒന്ന് ഉന്തിവിട്ടാൽ പന്ത് തിരികെ അതേ കുഴിയിലേയ്ക്ക് തിരിയെ വന്നു പതിക്കും.  പക്ഷേ ശക്തിയായി ഉന്തിവിട്ടാൽ പന്ത് ചരിവുപ്രതലത്തിലൂടെ ഉരുളാൻ തുടങ്ങും.  ശാസ്ത്രത്തിൽ മിതസ്ഥായി അവസ്ഥയ്ക്കുളള ഒരു പൊതു ഉദാഹരണമാണ‌് ഐസോമറീകരണം.  ഉയർന്ന ഊർജ്ജമുളള ഐസോമറുകൾക്ക് ആയുസ് കൂടുതലാണ്.

വർഗ്ഗം:ഭൗതികശാസ്ത്രം
ഷംസീർ വയലിൽ

ഇന്ത്യൻ റേഡിയോളജിസ്റ്റും ബിസിനസുകാരനുമാണ്  **ഷംസീർ  വയലിൽ .**(ജനനം: 11 ജനുവരി 1977). വിപിഎസ് ഹെൽത്ത് കെയർ ഗ്രൂപ്പിന്റെ സ്ഥാപകൻ, ചെയർമാൻ, മാനേജിംഗ് ഡയറക്ടർ,  ആരോഗ്യ സംരക്ഷണ വിദ്യാഭ്യാസ നിക്ഷേപ കമ്പനിയായ അമാനത്ത് ഹോൾഡിംഗ്സിന്റെ വൈസ് ചെയർമാനും മാനേജിംഗ് ഡയറക്ടറുമാണ്.    2019 ജൂണിലെ റിപ്പോർട്ട് പ്രകാരം 1.4 ബില്യൺ യുഎസ് ഡോളറാണ് ഇദ്ദേഹത്തിൻറെ വരുമാനം.  

## പരാമർശങ്ങൾ

വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1977-ൽ ജനിച്ചവർ
ദി ബാൽക്കണി (മാനെ)

1868-69 നും ഇടയിൽ ഫ്രഞ്ച് ചിത്രകാരനായ എദ്വാർ മാനെ വരച്ച ഓയിൽ പെയിന്റിംഗാണ് **ദി ബാൽക്കണി** (ഫ്രഞ്ച്: ലെ ബാൽക്കൺ) ഒരു ബാൽക്കണിയിൽ നാല് രൂപങ്ങൾ അതിൽ ചിത്രീകരിക്കുന്നു, അവരിൽ ഒരാൾ 1874-ൽ മാനെയുടെ സഹോദരൻ യൂജിനെ വിവാഹം കഴിച്ച ചിത്രകാരി ബെർത്ത് മോറിസോട്ട് ഇരിക്കുന്നു. മധ്യത്തിൽ ചിത്രകാരൻ ജീൻ ബാപ്റ്റിസ്റ്റ് അന്റോയിൻ ഗില്ലെമെറ്റ് ആണ്. വലതുവശത്ത് വയലിനിസ്റ്റ് ഫാനി ക്ലോസ്. ഇന്റീരിയറിന്റെ പശ്ചാത്തലത്തിൽ ഭാഗികമായി അവ്യക്തമായ നാലാമത്തെ ചിത്രം, മാനെറ്റിന്റെ മകൻ ലിയോൺ ലീൻഹോഫ് ആയിരിക്കാം.1869 ലെ പാരീസ് സലൂണിൽ ഈ ചിത്രം പ്രദർശിപ്പിച്ചിരുന്നു. തുടർന്ന് 1883-ൽ മാനെ മരിക്കുന്നതുവരെ സൂക്ഷിച്ചു. 1884-ൽ ചിത്രകാരനായ ഗുസ്താവ് കെയ്‌ൽബോട്ടെക്ക് ഈ ചിത്രം വിറ്റു. അദ്ദേഹം 1894-ൽ ഇത് ഫ്രഞ്ച് സംസ്ഥാനത്തിന് വേണ്ടി ഉപേക്ഷിച്ചു. നിലവിൽ ഈ ചിത്രം പാരീസിലെ മ്യൂസി ഡി ഓർസയിലാണ് കാണപ്പെടുന്നത്.

## പ്രചോദനവും വിവരണവും
ഫ്രാൻസിസ്കോ ഗോയയുടെ മജാസ് ഓൺ ദി ബാൽക്കണി  എന്ന ചിത്രത്തിൽ നിന്ന് പ്രചോദനം ഉൾക്കൊണ്ട ഈ പെയിന്റിംഗ് ഒരേ സമയത്തും അതേ ഉദ്ദേശ്യത്തോടെയുമാണ് ലൻചൻ ഇൻ ദി സ്റ്റുഡിയോ സൃഷ്ടിച്ചത്. മാനെയുടെ എല്ലാ സുഹൃത്തുക്കളായ മൂന്ന് കഥാപാത്രങ്ങളും പരസ്പരം ബന്ധമില്ലാത്തതായി തോന്നുന്നു: ഇടതുവശത്ത് ബെർത്ത് മോറിസോട്ട് ഭാവനാപരമായ നായികയായി കാണപ്പെടുന്നു. യുവ വയലിനിസ്റ്റ് ഫാനി ക്ലോസും ചിത്രകാരൻ ആന്റോയിൻ ഗില്ലെമെറ്റും നിസ്സംഗത പ്രകടിപ്പിക്കുന്നതായി തോന്നുന്നു. പശ്ചാത്തലത്തിലുള്ള ആൺകുട്ടി മിക്കവാറും മാനെയുടെ മകൻ ലിയോൺ ആയിരിക്കും. ഇരുമ്പഴിക്കു തൊട്ടുപിന്നിൽ, ഒരു സെറാമിക് കലത്തിൽ ഹൈഡ്രാഞ്ചിയയും മോറിസോട്ടിന്റെ കസേരയ്ക്ക് താഴെ പന്തിനോടൊപ്പം ഒരു നായയുമുണ്ട്.

മാനെ ചിത്രീകരിച്ച മോറിസോട്ടിന്റെ ആദ്യ ഛായാചിത്രമാണിത്. മാനെ നീല (ഗില്ലെമെറ്റിന്റെ ടൈ), ചുവപ്പ് (മോറിസോട്ടിന്റെ ഫാൻ) എന്നിവയോടൊപ്പം വെള്ള, പച്ച, കറുപ്പ് നിറങ്ങളിൽ ആധിപത്യം പുലർത്തുന്ന ഒരു നിയന്ത്രിത വർണ്ണ പാലറ്റ് തിരഞ്ഞെടുത്തിരിക്കുന്നു.

മാനെ നിരവധി പ്രിപ്പറേറ്ററി പഠനങ്ങൾ നടത്തി. നാല് വിഷയങ്ങൾ വ്യക്തിഗതമായി പലതവണ വരച്ചു. ഗില്ലെമെറ്റിനെ പതിനഞ്ച് തവണയും. 1868-ൽ ബൗലോഗനിൽ ദി ബാൽക്കണിക്ക് വേണ്ടിയുള്ള ഒരു തയ്യാറെടുപ്പ് പഠനം നടത്തി. ഇത് മാനെയുടെ ഭാര്യ സുസെയ്ൻ ലീൻഹോഫിന്റെ ഏറ്റവും അടുത്ത സുഹൃത്തായ ഫാനി ക്ലോസിന്റെ പൂർത്തിയാകാത്ത ചിത്രം ആണ്. ക്ലോസ് 1869-ൽ മാനെറ്റിന്റെ സുഹൃത്ത് പിയറി പ്രിൻസിനെ വിവാഹം കഴിച്ചു. ജോൺ സിംഗർ സാർജന്റ് സ്റ്റുഡിയോ വിൽപ്പനയിൽ മാനെയുടെ മരണശേഷം ഈ ചിത്രം വാങ്ങി. ഛായാചിത്രം 1868-ൽ ആദ്യമായി വരച്ചതുമുതൽ ഒരു തവണ മാത്രമേ പൊതുവായി കണ്ടിട്ടുള്ളൂ. എന്നാൽ 2012-ൽ ഓക്സ്ഫോർഡിലെ അഷ്മോളിയൻ മ്യൂസിയം അത് സ്വായത്തമാക്കുന്നതിനും യുണൈറ്റഡ് കിംഗ്ഡത്തിലെ ഒരു പൊതു ശേഖരത്തിൽ ശാശ്വതമായി സൂക്ഷിക്കുന്നതിനുമായി ഫണ്ട് സ്വരൂപിക്കുന്നതിൽ വിജയിച്ചു.

## ചിത്രശാല

Majas en un balcón por Goya (colección particular).jpg|*The Majas at the balcony*, by Francisco Goya, private collection, Switzerland
Édouard Manet - Le Balcon.jpg|Detail
File:Edouard Manet - Portrait of Mademoiselle Claus.jpg|*Portrait of Mademoiselle Claus*, by Édouard Manet, Ashmolean Museum


## അവലംബം

## ബാഹ്യ ലിങ്കുകൾ

*''Impressionism : a centenary exhibition, the Metropolitan Museum of Art, December 12, 1974-February 10, 1975'', fully digitized text from The Metropolitan Museum of Art libraries, pp. 120-123.
*''The Balcony'' , Musée d'Orsay

വർഗ്ഗം:സ്ത്രീകളുടെ ചിത്രങ്ങൾ
അക്ഷത് സിംഗ്

ബംഗാളി ഡാൻസ് റിയാലിറ്റി ഷോ ഡാൻസ് ബംഗ്ലാ ഡാൻസിലെ തന്റെ കഴിവുകൾ പ്രകടിപ്പിച്ചുകൊണ്ട് പ്രശസ്തനായ ഒരു ഇന്ത്യൻ നർത്തകനാണ് **അക്ഷത് സിംഗ്** (ജനനം: 21 ഏപ്രിൽ 2005). തുടർന്ന് ഇന്ത്യയുടെ റിയാലിറ്റി ഷോയായ ഇന്ത്യാസ് ഗോട്ട് ടാലന്റിൽ പങ്കെടുത്ത അക്ഷത് ഒറ്റരാത്രികൊണ്ട് പ്രശസ്തി നേടി. ഝലക് ദിഖ്‌ല ജാ സീസൺ 7 ലെ  മത്സരാർത്ഥിയും സിംഗ് ആയിരുന്നു.അയാൾ ഞാനല്ല എന്ന മലയാളം ചിത്രത്തിൽ അഭിനേതാവായി.

## സിനിമകൾ
*2015 - *[[Ayal Njanalla|അയാൾ ഞാനല്ല ]]* (മലയാളം സിനിമ)
*2018 - *[[Lakshmi (2018 film)|ലക്ഷ്മി]]* (തമിഴ് സിനിമ)
## ജനപ്രീതി
2011-ൽ ബംഗാളി ചാനലായ സീ ബംഗ്ലാ ഷോ ഡാൻസ് ബംഗ്ലാ ഡാൻസിലായിരുന്നു അക്ഷത്തിന്റെ ആദ്യ അവതരണം. അമേരിക്കൻ ടോക്ക് ഷോയായ ദി എല്ലെൻ ഡിജെനെറസ് ഷോയിൽ സിംഗ് പ്രത്യക്ഷപ്പെട്ടു.  ഇന്ത്യാസ് ഗോട്ട് ടാലന്റിലെ നൃത്തശൈലിയിലൂടെ വളരെയധികം പ്രചാരം നേടി. YouTube- വീഡിയോയിൽ 5 ലക്ഷം കാഴ്‌ചക്കാരോടുകൂടി ജനപ്രിയമായി.പാരി പാരി കറിയുടെ ജാപ്പനീസ് ടെലിവിഷൻ വാണിജ്യ പരസ്യത്തിലും സിംഗ് പ്രത്യക്ഷപ്പെട്ടു.2017 ഓഗസ്റ്റ് 27 ന് ലിറ്റിൽ ബിഗ് ഷോട്ടുകളുടെ വൈവിധ്യമാർന്ന ഷോയുടെ ഓസ്‌ട്രേലിയൻ പതിപ്പിൽ അക്ഷത് പ്രത്യക്ഷപ്പെട്ടു. അക്ഷത്തിന്റെ രൂപഭാവത്തിന്റെ വീഡിയോയ്ക്ക് യൂട്യൂബിൽ ഏകദേശം 35 ദശലക്ഷം വ്യൂകളുണ്ട്. 2019-ൽ, ബ്രിട്ടന്റെ ഗോട്ട് ടാലന്റിനായി ഓഡിഷൻ നടത്തിയ അക്ഷത് ഡ്രിപ്പ് റിപ്പോർട്ടിന്റെ ഇന്ത്യൻ പതിപ്പായ "ദി ബോക്സ്" ൽ ഒരു സ്വർണ്ണ ബസർ നേടുന്നതിനുള്ള നൃത്തം ചെയ്തു.എന്നിരുന്നാലും, അക്ഷത് ഫൈനലിൽ പ്രവേശിച്ചില്ല.
## സംഗീത വീഡിയോകൾ

Kshmr & ലോസ്റ്റ് സ്റ്റോറീസ് - ബോംബെ ഡ്രീംസ് (ft. കവിത സേത്ത്)

## അവലംബം

വർഗ്ഗം:2005-ൽ ജനിച്ചവർ
വർഗ്ഗം:ഇന്ത്യയിലെ നർത്തകർ
കെ.യു. ജനീഷ് കുമാർ

കോന്നിയിൽ നിന്നുള്ള നിയമസഭാ അംഗമാണ് കെ.യു. ജനീഷ് കുമാർ.

## ജീവചരിത്രം
സീതത്തോട്ടിലെ പരേതനായ പി.എ ഉത്തമനാണ് പിതാവ്. അമ്മ വിജയമ്മ. ഭാര്യ അനുമോൾ, സീതത്തോട് സർവീസ് സഹകരണ ബാങ്ക് ജീവനക്കാരിയാണ്. നൃപൻ കെ ജിനീഷ് , ആസിഫ അനു ജിനീഷ് എന്നിവർ മക്കളാണ്. സാമ്പത്തിക ശാസ്ത്രത്തിൽ ബിരുദവും എൽഎൽബിയും നേടിയ ഈ മുപ്പത്തിയഞ്ചുകാരൻ, പത്തനംതിട്ട ബാറിലെ അഭിഭാഷകൻ കൂടിയാണ്. 

## രാഷ്ട്രീയ ചരിത്രം
സീതത്തോട് കെ ആർ പി എം എച്ച് എസ് എസിൽ എസ്എഫ്ഐ യൂണിറ്റ് സെക്രട്ടറിയായി പൊതു പ്രവർത്തനം ആരംഭിച്ചു. റാന്നി സെന്റ് തോമസ് കോളേജ് യൂണിയൻ ചെയർമാൻ, യൂണിയൻ കൗൺസിലർ, മഹാത്മാഗാന്ധി സർവകലാശാല യൂണിയൻ ജനറൽ സെക്രട്ടറി എന്നീ നിലകളിൽ പ്രവർത്തിച്ചു. റാന്നിയിൽ എസ്എഫ്ഐ ഏരിയ സെക്രട്ടറിയായി പ്രവർത്തിച്ചതിന് ശേഷം, എസ്എഫ്ഐയുടെ പത്തനംതിട്ട ജില്ലാ അധ്യക്ഷനായും, സെക്രട്ടറിയായും പ്രവർത്തിച്ചു. പിന്നീട് യുവജനപ്രസ്ഥാനത്തിൽ സജീവമായതോടെ ഡെമോക്രാറ്റിക് യൂത്ത് ഫെഡറേഷൻ ഓഫ് ഇന്ത്യ (ഡിവൈഎഫ്ഐ) പത്തനംതിട്ട ജില്ലാ സെക്രട്ടറിയുടെ ചുമതല വഹിച്ചു. നിലവിൽ കെ.യു ജനീഷ് കുമാർ ഡിവൈഎഫ്ഐയുടെ സംസ്ഥന ഉപാധ്യക്ഷനാണ്. കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ന്റെ സീതത്തോട് ലോക്കൽ കമ്മിറ്റി സെക്രട്ടറി ആയി പ്രവർത്തിച്ചിട്ടുണ്ട്. നിലവിൽ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ന്റെ പത്തനംതിട്ട ജില്ല കമ്മറ്റി അംഗമാണ്. 

2010 ൽ സീതത്തോട് ഗ്രാമപഞ്ചായത്തിലേക്ക് വിജയിച്ചത് കോൺഗ്രസിന്റെ കുത്തക വാർഡിൽ കോൺഗ്രസിന്റെ പ്രമുഖ നേതാവായ ഗ്രാമപഞ്ചായത്ത് പ്രസിഡന്റിനെ കേരളത്തിലെ ഏറ്റവും വലിയ ഭൂരിപക്ഷത്തിൽ  പരാജയപ്പെടുത്തിയായിരുന്നു.

റഷ്യയിലെ സോച്ചിയിൽ ആഗസ്റ്റ് 14 മുതൽ 22 2017 വരെ നടന്ന ലോക യുവജന സമ്മേളനത്തിൽ ഇന്ത്യയെ പ്രതിനിധികരിച്ച് സംസാരിച്ചു. നിലവിൽ സംസ്ഥാന യുവജന കമ്മീഷൻ അംഗമായും എം ജി സർവ്വകലാശാല സെനറ്റ് അംഗമായും പ്രവർത്തിക്കുന്നുണ്ട്.

### കോന്നിയിലെ നിയമസഭാ ഉപതെരെഞ്ഞെടുപ്പ്
കോന്നിയിലെ നിയമസഭാ അംഗമായിരുന്ന അടൂർപ്രകാശ് 2019 ലോക് സഭാ തിരെഞ്ഞെടുപ്പിൽ വിജയിച്ചതിന്റെ തുടർന്ന് ഒഴിവ് വന്ന നിയമസഭാ മണ്ഡലത്തിൽ ഒക്ടോബർ 21, 2019 നു ഉപതെരെഞ്ഞെടുപ്പ് നടന്നു. കോൺഗ്രസ് പാർട്ടിയുടെ പി മോഹൻരാജിനെ 9,953 വോട്ടിന്റെ ഭൂരിപക്ഷത്തിന് തോൽപ്പിച്ചാണ് കെ.യു. ജനീഷ് കുമാർ ഇരുപത്തി മൂന്ന് വർഷങ്ങൾക്ക് ശേഷം ഇടതുപക്ഷ ജനാധിപത്യ മുന്നണിക്ക് വിജയം ഒരുക്കിയത്. മണ്ഡലം പുനർനിർണയത്തിന് മുമ്പും പിമ്പും കോന്നി മണ്ഡലത്തിൽ കോൺഗ്രസ് ശക്തമായിരുന്നു. ഇവിടെയാണ്  54,099 വോട്ട് നേടി ജനേഷ് കുമാർ ജയിച്ചു കയറിയത്.

## അവലംബം

വർഗ്ഗം:1983-ൽ ജനിച്ചവർ
വർഗ്ഗം:ഏപ്രിൽ 10-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഗൂഗിൾ ക്ലൗഡ് പ്ലാറ്റ്ഫോം

ഗൂഗിൾ വാഗ്ദാനം ചെയ്യുന്ന **ഗൂഗിൾ ക്ലൗഡ് പ്ലാറ്റ്ഫോം** (ജിസിപി) ക്ലൗഡ് കമ്പ്യൂട്ടിംഗ് സേവനങ്ങളുടെ ഒരു സ്യൂട്ടാണ്, ഗൂഗിൾ അതിന്റെ അന്തിമ ഉപയോക്തൃ ഉൽപ്പന്നങ്ങളായ ഗൂഗിൾ തിരയൽ, ജിമെയിൽ, യൂട്യൂബ് എന്നിവയ്ക്കായി ആന്തരികമായി ഉപയോഗിക്കുന്ന അതേ ഇൻഫ്രാസ്ട്രക്ചറിൽ പ്രവർത്തിക്കുന്നു.  ഒരു കൂട്ടം മാനേജുമെന്റ് ടൂളുകൾക്കൊപ്പം, കമ്പ്യൂട്ടിംഗ്, ഡാറ്റ സംഭരണം, ഡാറ്റ അനലിറ്റിക്സ്, മെഷീൻ ലേണിംഗ് എന്നിവയുൾപ്പെടെ നിരവധി മോഡുലാർ ക്ലൗഡ് സേവനങ്ങൾ ഇത് നൽകുന്നു. രജിസ്ട്രേഷന് ഒരു ക്രെഡിറ്റ് കാർഡോ ബാങ്ക് അക്കൗണ്ട് വിശദാംശങ്ങളോ ആവശ്യമാണ്. 

ഗൂഗിൾ ക്ലൗഡ് പ്ലാറ്റ്ഫോം ഒരു സേവനമായി ഇൻഫ്രാസ്ട്രക്ചർ, ഒരു സേവനമായി പ്ലാറ്റ്ഫോം, സെർവറില്ലാത്ത കമ്പ്യൂട്ടിംഗ് പരിതസ്ഥിതികൾ എന്നിവ നൽകുന്നു.

കമ്പനി നിയന്ത്രിക്കുന്ന ഡാറ്റാ സെന്ററുകളിൽ വെബ് ആപ്ലിക്കേഷനുകൾ വികസിപ്പിക്കുന്നതിനും ഹോസ്റ്റുചെയ്യുന്നതിനുമുള്ള ഒരു പ്ലാറ്റ്ഫോമായ ആപ്പ് എഞ്ചിൻ 2008 ഏപ്രിലിൽ ഗൂഗിൾ പ്രഖ്യാപിച്ചു, ഇത് കമ്പനിയിൽ നിന്നുള്ള ആദ്യത്തെ ക്ലൗഡ് കമ്പ്യൂട്ടിംഗ് സേവനമാണ്. ഈ സേവനം പൊതുവെ 2011 നവംബറിൽ ലഭ്യമായി. അപ്ലിക്കേഷൻ എഞ്ചിൻ പ്രഖ്യാപിച്ചതിനുശേഷം, ഗൂഗിൾ പ്ലാറ്റ്‌ഫോമിലേക്ക് ഒന്നിലധികം ക്ലൗഡ് സേവനങ്ങൾ ചേർത്തു.

പബ്ലിക് ക്ലൗഡ് ഇൻഫ്രാസ്ട്രക്ചർ, ജി സ്യൂട്ട്, ആൻഡ്രോയിഡ്, ക്രോം ഒഎസിന്റെ എന്റർപ്രൈസ് പതിപ്പുകൾ, മെഷീൻ ലേണിംഗിനും എന്റർപ്രൈസ് മാപ്പിംഗിനുമുള്ള ആപ്ലിക്കേഷൻ പ്രോഗ്രാമിംഗ് ഇന്റർഫേസുകൾ (എപിഐകൾ) എന്നിവ ഉൾപ്പെടുന്ന ഗൂഗിൾ ക്ലൗഡിന്റെ ഒരു ഭാഗമാണ് .ഗൂഗിൾ ക്ലൗഡ് പ്ലാറ്റ്‌ഫോം.
## ഉൽപ്പന്നങ്ങൾ

ഗൂഗിൾ ക്ലൗഡ് ബ്രാൻഡിന് കീഴിലുള്ള 90 ലധികം ഉൽപ്പന്നങ്ങൾ ഉണ്ട്. ചില പ്രധാന സേവനങ്ങൾ ചുവടെ കൊടുത്തിരിക്കുന്നു.
### കമ്പ്യൂട്ടെ
*അപ്ലിക്കേഷൻ എഞ്ചിൻ - ജാവ, പി‌എച്ച്പി, നോഡ് ജെഎസ്, പൈത്തൺ, സി#, .നെറ്റ്, റൂബി, ഗോ അപ്ലിക്കേഷനുകൾ വിന്യസിക്കുന്നതിനുള്ള പ്ലാറ്റ്ഫോം.
*കമ്പ്യൂട്ട് എഞ്ചിൻ - മൈക്രോസോഫ്റ്റ് വിൻഡോസ്, ലിനക്സ് വെർച്വൽ മെഷീനുകൾ പ്രവർത്തിപ്പിക്കുന്നതിനുള്ള ഒരു സേവനമായി ഇൻഫ്രാസ്ട്രക്ചർ.
*ആന്തോസ് പ്ലാറ്റ്‌ഫോമിന്റെ ഭാഗമായി വാഗ്ദാനം ചെയ്യുന്ന കുബേർനെറ്റ്സ് എഞ്ചിൻ (ജികെഇ) അല്ലെങ്കിൽ ജികെഇ ഓൺ-പ്രേം  - കുബേർനെറ്റ്സിനെ അടിസ്ഥാനമാക്കിയുള്ള ഒരു സേവനമാണ് കണ്ടെയ്‌നറുകൾ.
*ക്ലൗഡ് ഫംഗ്ഷനുകൾ - നോഡ് ജെഎസ്, പൈത്തൺ, അല്ലെങ്കിൽ [ഗോ എന്നിവയിൽ എഴുതിയ ഇവന്റ്-ഡ്രൈവുചെയ്യുന്ന കോഡ് പ്രവർത്തിപ്പിക്കുന്നതിനുള്ള ഒരു സേവനമെന്ന നിലയുള്ള പ്രവർത്തനങ്ങൾ.
*ക്ലൗഡ് റൺ - കെനേറ്റീവ് അടിസ്ഥാനമാക്കി എക്സിക്യൂഷൻ എൻവയോൺമെന്റ് കണക്കുകൂട്ടുക.  ക്ലൗഡ് റൺ (പൂർണ്ണമായി മാനേജുചെയ്യുന്നത്) അല്ലെങ്കിൽ ആന്തോസിനായി ക്ലൗഡ് റൺ ആയി വാഗ്ദാനം ചെയ്യുന്നു.

## അവലംബം

വർഗ്ഗം:ക്ലൗഡ് പ്ലാറ്റ്ഫോമുകൾ
പി നൾ രക്ത ഗ്രൂപ്പ്

നമ്മുടെ ഒരു രക്തകോശത്തിന് ഒപ്പം 342 ആൻറിജൻസാണുള്ളത്. ആൻറിജൻറെ സാന്നിധ്യവും അസാന്നിധ്യവും പരിഗണിച്ചാണ് ഒരാളുടെ രക്തഗ്രൂപ്പ് നിർണ്ണയിക്കുന്നത്. മനുഷ്യരിൽ  പ്രധാനമായും ഒ, ബി, എ- എന്നീ രക്തഗ്രൂപ്പുകളാണുള്ളത്. എന്നാൽ അപൂർവ്വങ്ങളിൽ അപൂർവമായ സ്വർണ്ണരക്തഗ്രൂപ്പ് കൂടിയുണ്ട്. 

ഒരു വ്യക്തിയുടെ രക്തത്തിൽ 345 ആൻറിജനുകളിൽ 160 എണ്ണമെങ്കിലും കാണും. ഇവയിൽ ആർഎച്ച് സിസ്റ്റത്തിൻറെ 61 ആൻറിജനുകളുണ്ടാകും. ഇവ മുഴുവൻ ഇല്ലാത്ത രക്തഗ്രൂപ്പാണ് ആർഎച്ച് നൾ രക്ത ഗ്രൂപ്പ് അഥവ സ്വർണ്ണരക്തം.   ആർഎച്ച് നൽ (Rhnull) എന്നാണ് ഇതിന്റെ ശാസ്ത്രീയനാമം.   

1974ൽ ജനീവ യൂണിവേഴ്സ്റ്റി ആശുപത്രിയിൽ എത്തിയ തോമസ് എന്ന പത്തുവയസുകാരനിലാണ് ആദ്യമായി ഈ രക്തഗ്രൂപ്പ് കണ്ടെത്തിയത്. ആർഎച്ച് ആന്റിജൻ തോമസിന്റെ രക്തത്തിൽ ഇല്ലായിരുന്നു. പാരിസിലും ആംസ്റ്റർഡാമിലും വിദഗ്ദ്ധപരിശോധനയ്ക്ക് അയച്ചാണ് ഇത് സ്ഥിതീകരിച്ചത്. ഈ രക്തഗ്രൂപ്പുമായി അധികനാൾ ജീവിക്കാനാവില്ല എന്നായിരുന്നു ഡോക്ടറുമാരുടെ നിഗമനം. എന്നാൽ ഇപ്പോൾ സ്വർണ്ണരക്തമുള്ള 40 പേർ ലോകത്തുണ്ടെന്നാണ് കണക്കുകൾ.

ഈ ഗ്രൂപ്പുകാർക്ക് ആർക്ക് വേണമെങ്കിവും രക്തം നൽകാൻ കഴിയുമെങ്കിലും, ഇവർക്ക് രക്തം സ്വീകരിക്കണമെങ്കിൽ ലോകത്ത് ഇന്ന് നിലവിൽ ഉള്ള സമാന ഗ്രൂപ്പിലുള്ളവരിൽ   നിന്നെ സാധിക്കൂ.

വർഗ്ഗം:രക്തം
ഭംഗം

ആയാസം (stress) പ്രയോഗിക്കുന്നതിന്റെ ഫലമായി ഒരു വസ്തു രണ്ടോ അതിലധികമോ കഷണങ്ങളായി വേർപെടുന്നതിനെയാണ് **ഭംഗം (Fracture)** എന്നുപറയുന്നത്.  ഇതിനെ *ഭംഗനം, വിഭഞ്ജനം* എന്നീ പേരുകളിലും അറിയപ്പെടാറുണ്ട്.  ഒരു ഖരവസ്തുവിനുളളിൽ തന്നെ സ്ഥാനാന്തരണം മൂലം ഒരു അസതത (discontinuous) പ്രതലം രൂപംകൊള്ളുന്നതു മൂലമാണ് ഭംഗം സംഭവിക്കുന്നത്.  ഈ സ്ഥാനാന്തരണം പ്രതലത്തിന് ലംബമായാണ് സംഭവിക്കുന്നതെങ്കിൽ അതിന് *[[അഭിലംബ വലിവു വിള്ളൽ]] (Normal tensile crack)* എന്നു പറയുന്നു.

വർഗ്ഗം:ഭൗതികശാസ്ത്രം
പ്രബലത

പദാർത്ഥങ്ങളുടെ **പ്രബലത (Strength)**  അഥവാ പദാ൪ത്ഥങ്ങളുടെ ബലതന്ത്രം (mechanics)  എന്നത് ആയാസത്തിനും (Stress)ആതാനത്തിനും(Strain) വിധേയമാകുന്ന വസ്തുക്കളുടെ സ്വഭാവത്തെ പ്രതിപാദിക്കുന്നു.

വർഗ്ഗം:ബലതന്ത്രം
ഭംഗുരത

ലഘുചിത്രം|200x200ബിന്ദു|ചില്ലിന്റെ ഭംഗുരതാ ഭംഗനം (Brittle fracture)
[ലഘുചിത്രം|279x279ബിന്ദു|വാർപ്പിരുമ്പിന്റെ ഭംഗുരതാ ഭംഗം(Brittle fracture in [cast iron)]]
പ്രതിബലത്തിനു വിധേയമാകുന്ന ഒരു വസ്തുവിന് ഇലാസ്തിക അപരൂപണമോ കാര്യമായ പ്ലാസ്തിക അപരൂപണമോ സംഭവിക്കാതെ *[[ഭംഗം]](fracture)* സംഭവിക്കാനുളള കഴിവാണ് അതിന്റെ **ഭംഗുരത (Brittleness, ബ്രിട്ടിൽനെസ്)** എന്നറിയപ്പെടുന്നത്.  ഭംഗുര വസ്തുക്കൾ അവ പൊട്ടുന്നതിനു മുൻപായി താരതമ്യേന കുറച്ച് ഊർജ്ജം മാത്രമേ ആഗിരണം ചെയ്യുന്നുളളു.  പോളിസ്റ്റിറീൻ(polystyrene), PMMA  എന്നിവ പോലെയുളള പോളിമറുകളും പിഞ്ഞാണങ്ങൾ (Ceramics), ചില്ലുകൾ (Glass) എന്നിവയും ഭംഗുരവസ്തുക്കൾക്ക് ഉദാഹരണങ്ങളാണ്.  പല സ്റ്റീലുകളും കുറഞ്ഞ താപനിലയിൽ ഭംഗുരത പ്രകടിപ്പിക്കാറുണ്ട് (തന്യത- ഭംഗുരത സംക്രാമ താപനില, ductile-brittle transition temperature കാണുക).

പ്ലാസ്തിക അപരൂപണം സംഭവിക്കാത്തതിനാൽ പൊട്ടിയ ഭാഗങ്ങൾ ചേർത്തു പിടിച്ചാൽ അവ നന്നായി യോജിക്കുന്നതുകാണാം.

ഒരു പദാർത്ഥം അതിന്റെ പരമാവധി ദൃഢതയിലെത്തിക്കഴിഞ്ഞാൽ ഒന്നുകിൽ പൊട്ടുകയോ അല്ലെങ്കിൽ അപരൂപണം സംഭവിക്കുകയോ ചെയ്യും.  പ്രകൃത്യാ ആഘാത വിസ്താരതയുളള ലോഹങ്ങളെ പ്ലാസ്തിക അപരൂപണ സങ്കേതങ്ങൾ ഉപയോഗിച്ച് പ്രബലീകരിക്കാൻ (strengthening) സാധിക്കും.

വർഗ്ഗം:ഭൗതികശാസ്ത്രം
കടുപ്പം

ഒരു വസ്തുവിന് ഭംഗം സംഭവിക്കാതെ പ്ലാസ്തിക വിരൂപണത്തിന് വിധേയമാകാനുളള കഴിവിനെയാണ് **കടുപ്പം** (Toughness) എന്നുപറയുന്നത്.

വർഗ്ഗം:ബലതന്ത്രം